title: Lautamies

text: Ennen toimeensa ryhtymistään lautamies vannoo tuomarinvalan tai antaa tuomarinvakuutuksen käräjäoikeuden istunnossa. Valan ja vakuutuksen kaava on sama, jota käytetään ammattituomarin valana tai vakuutuksena. Lautamies osallistuu vuosittain keskimäärin kahteentoista käräjäoikeuden istuntoon. Istuntopäivien yläraja on 24 vuodessa, joka voidaan ylittää vain keskeneräisen käsittelyn loppuun saattamiseksi.


title: Lautamies

text: Lautamiehet osallistuvat käräjäoikeuden toimintaan sen lautamieskokoonpanossa. Kokoonpanoon kuuluu tavallisesti lainoppinut jäsen (ammattituomari) ja kaksi lautamiestä eli maallikkotuomaria. Ammattituomari toimii käräjäoikeuden lautamieskokoonpanon puheenjohtajana. Poikkeustapauksissa kokoonpanoa voidaan täydentää toisella lainoppineella jäsenellä ja/tai kolmannella lautamiehellä. Lautamieskokoonpano käsittelee törkeitä rikosasioita. Kullakin tuomioistuimen jäsenellä on yksilöllinen äänioikeus. Äänten mennessä tasan asia ratkaistaan vastaajan kannalta edullisemmalla tavalla.


title: Lautamies

text: Eduskunta on 2000-luvulla vähentänyt lautamiesten käyttöä käräjäoikeuksien istunnoissa merkittävästi valtion säästötoimenpiteisiin vedoten. Vuonna 2009 voimaan astuneen lainmuutoksen seurauksena lautamieskokoonpanot osallistuvat vain vakavimpien ja yhteiskunnallisesti merkittävimpien rikosten käsittelyyn. Kun vielä 2008 lautamieskokoonpanossa päätettiin vuodessa noin 33 000 rikosasiaa, oli lautamieskäsittelyjä vuonna 2009 enää noin 6 500. Vuonna 2012 lautamieskäsittelyssä ratkaistiin noin 4 300 rikostapausta, mikä oli 7 prosenttia käräjäoikeuksien kaikista rikosasioista. Lautamieskokoonpanossa ratkaistiin esimerkiksi 95 prosenttia henkirikoksista tai niiden yrityksistä, 94 prosenttia seksuaalirikoksista ja 91 prosenttia törkeistä ryöstöistä sekä tuhotöistä. Toukokuussa 2014 astui voimaan uusi lautamieskokoonpanojen karsiminen. Aiemman kolmen lautamiehen sijaan kokoonpanoihin kutsuttiin vastedes tyypillisesti enää kaksi lautamiestä.


title: Lautamies

text: Käräjäoikeuksien rikosasioiden lisäksi lautamiehet osallistuvat maaoikeusasioiden käsittelyyn. Lisäksi maallikkotuomareita on joissakin erityistuomioistuimissa kuten työtuomioistuimessa ja vakuutusoikeudessa. Erikoistuomioistuinten maallikkotuomarien nimike ei ole lautamies, vaan esimerkiksi lääkärijäsen.


title: Lautamies

text:
Pitkäaikaisesta, menestyksekkäästä palveluksesta käräjäoikeuden lautamiehenä on Käräjäoikeuslain mukaan mahdollista saada herastuomarin arvonimi. Tämän arvonimen myöntää kyseisen käräjäoikeuden laamanni, jossa lautamies toimii. Yleensä herastuomarin arvon saamiseksi on edellytetty toimimista vähintään kymmenen vuotta lautamiehenä.
Nelosen uutisten vuonna 2007 tekemän kyselyn mukaan lautamiehillä ei ollut suurta kannatusta tuomarien, syyttäjien ja asianajajien keskuudessa. Syyttäjistä ja tuomareista yli puolet halusi luopua lautamiehistä ja vain viidennes olisi halunnut säilyttää heidät. Käräjätuomareista vajaa 30 % olisi luopunut lautamiehistä, puolet harkinnut asiaa ja vain 20 % olisi ehdottomasti pitänyt heidät. Asianajajista vain alle 10 % olisi säilyttänyt lautamiehet ja lähes 40 % luopunut heistä. Monien kyselyyn vastanneiden mukaan aika oli tuolloin ajanut lautamiesjärjestelmän ohi.


title: Lautamies

text: Oikeusministeri Tuija Brax ehdotti vuonna 2007 lautamiesjärjestelmästä luopumista muissa kuin merkittävissä rikosjutuissa säästön aikaansaamiseksi oikeuslaitoksessa. Lautamiesjärjestelmästä luopumalla pyrittiin parantamaan käräjäoikeuksien tuomioiden laadukkuutta palkkaamalla lisää tuomareita, jotta jatkossa ei tarvitsisi valittaa niin usein hovioikeuteen. Vuonna 2008 eduskunta vähensikin lautamiesten käyttöä. Uudistuksella säästettiin n. 1-2 miljoona euroa vuodessa, jolla palkattiin uusia tuomareita.


title: Lautamies

text: Lautamiesjärjestelmää kritisoitiin vuonna 2004 lautamiesten liian suuresta vallasta. Koska lautamieskokoonpanossa jokaisella tuomioistuimen jäsenellä on yksi ääni, maallikkojäsenet voivat äänestää ammattituomarin kannan nurin.


title: Lautamies

text: Sosiaalipolitiikan professori J. P. Roos kritisoi vuonna 2006 lautamiesten valintajärjestelmää. Lautamiehet valitaan kunnallisvaalien jälkeen siten, että puolueet ehdottavat jäseniään lautamiehiksi saamiensa äänimäärien mukaisesti.


title: Lautamies

text: Oikeuskansleri, eduskunnan perustuslakivaliokunta, oikeusministeriö ovat huomauttaneet puolueita useasti siitä, että lautamiehet toimivat tuomarintehtävässä puolueettomina. Siksi puolueiden paikallisjärjestöjen ei tule eivätkä ne saa vaatia ns. "puolueveron" tai muiden tukimaksujen maksamista lautamiesten kokouspalkkiosta. Oikeusministeri Tuija Brax lähetti vuonna 2008 puolueille kirjeen aiheesta, saatuaan tietoonsa lautamiespäivillä, että eräät puolueiden paikallisosastot ovat vaatineet käräjäoikeuksien lautamiehiltä luvattomia tukimaksuja ja painostaneet heitä kunnallisvaaliehdokkaiksi uudelleenvalintansa varmistamiseksi.


title: Lautamies

text: Käräjäoikeusjärjestelmää kritisoitiin aiemmin myös nimityksistä, jotka mahdollistivat rikoksiin syyllistyneiden nimittämisen lautamiehiksi. Lautamiesten rikostaustaa ei aiemmin selvitetty valinnan yhteydessä, eikä se esiin tullessaankaan välttämättä estänyt valintaa. Esimerkiksi useista rikoksista tuomittu kaupunginvaltuutettu Olavi Mäenpää nimitettiin aluksi kaupunginvaltuuston päätöksellä lautamieheksi. Kritiikin jälkeen Turun kaupunginvaltuusto pyörsi päätöksensä asiassa. Sittemmin Oikeusministeriö uudisti ohjeistustaan niin, että lautamieheksi ei enää hyväksytä rikostaustan omaavia ihmisiä.


title: Dixie Dregs

text: Dixie Dregs on 1970-luvulla perustettu yhdysvaltalainen yhtye, jonka musiikki on fuusion ja progen tienoilla. Yhtyeen musiikki on suurimmaksi osaksi instrumentaalista. Siinä yhdistyy vaikutteita jazzista, rockista ja klassisesta musiikista.


title: Dixie Dregs

text: Kitaristi Steve Morse, kitaristilaulaja Frank Brittingham, kosketinsoittaja Johnny Carr, basisti Andy West ja rumpali Dave Morse (Steven vanhempi veli) soittivat 1960-luvun lopussa yhtyeessä, jonka nimi oli Dixie Grit. Myöhemmin kosketinsoittajaksi vaihtui Mark Parrish. Vuonna 1972 Dixie Grit hajosi. Morse ja West jatkoivat esiintymistä duona, jonka nimeksi he antoivat Dixie Dregs.


title: Dixie Dregs

text: Vuonna 1973 Morse ja West tutustuivat Miamin yliopistossa viulisti Allen Sloaniin ja rumpali Rod Morgensteiniin, jotka liittyivät Dixie Dregsiin. Vuonna 1974 yhtyeeseen liittyi myös kosketinsoittaja Frank Josephs. Yhtye äänitti yliopistolla ensimmäisen albuminsa, "The Great Spectacular":n, vuonna 1975. Vuonna 1976 yhtye solmi levytyssopimuksen Capricorn Recordsin kanssa. Seuraava albumi, "Free Fall", julkaistiin vuonna 1977. Samana vuonna kosketinsoittaja Mark Parrish liittyi uudelleen yhtyeeseen.


title: Dixie Dregs

text: Vuonna 1978 yhtye julkaisi albumin "What If" ja lähti kiertueelle. Albumin myötä Dixie Dregs sai Grammy-ehdokkuuden. Joulukuussa rumpali Mark Parrish lähti bändistä. Hänen tilalleen otettiin T Lavitz. Vuonna 1979 yhtye julkaisi seuraavan albuminsa, "Night of the Living Dregs"in. Albumi toi yhtyeelle jälleen Grammy-ehdokkuuden. Vuonna 1981 yhtye vaihtoi nimensä The Dregsiksi tavoitellen suurempaa suosiota. Viulisti Sloan vaihdettiin Mark O'Connoriin vuonna 1983. The Dregs ei kuitenkaan saavuttanut sitä suosiota, mitä sen jäsenet halusivat, joten jäsenet erosivat kukin omiin projekteihinsa.


title: Dixie Dregs

text: 1980-luvun lopussa yhtye palasi ja teki kiertueen kokoonpanolla, johon kuuluivat Morse, Morgenstein, Lavitz ja Doan. Samalla julkaistiin kokoelma "Divided We Stand". Tällä hetkellä Dregs on kokoelma sen entisiä jäseniä, jotka silloin tällöin kokoontuvat kiertueen tai äänitysten merkeissä.


title: В

text: В on kyrillinen kirjain. Se sisältyy bulgarian, jakuutin, makedonian, marin, serbian, ukrainan, valkovenäjän ja venäjän aakkosiin. Jakuutin kielessä se tosin esiintyy vain venäjän kielestä lainatuissa sanoissa.


title: В

text: В ääntyy tavallisesti joko soinnillisena labiodentaalisena frikatiivivina /v/, soinnillisena liudentuneena labiodentaalisena frikatiivina /vʲ/ tai puolivokaalina /w/. Kirjaimen äännearvo on bulgariassa /v/ tai /vʲ/, makedoniassa /v/, serbiassa /v/, ukrainassa /v/ tai /w/, valkovenäjässä /v/ ja venäjässä /v/ tai /vʲ/.


title: Ђ

text: Ђ on kyrillinen kirjain. Se sisältyy serbian aakkosiin.


title: Ђ

text: Ђ on serbian kielessä soinnillisen palataalisen affrikaatan /ʥ/ merkki. Makedonian kielessä vastaavan äänteen merkki on Ѓ.


title: Kent

text: Kent voi tarkoittaa ainakin seuraavia:


title: Ҥ

text: Ҥ on kyrillinen kirjain. Se sisältyy altain, baškiirin, jakuutin ja niittymarin aakkosiin.


title: Ҥ

text: Ҥ on niittymarissa velaarisen nasaalin /ŋ/ merkki.


title: Д

text: Д on kyrillinen kirjain. Se sisältyy bulgarian, jakuutin, makedonian, marin, mongolin, serbian, ukrainan, valkovenäjän ja venäjän aakkosiin.


title: Д

text: Д ääntyy tavallisesti soinnillisena dentaalisena klusiilina /d/, soinnillisena liudentuneena dentaalisena klusiilina /dʲ/ tai soinnillisena dentaalisena frikatiivina /ð/. Sen äännearvo on bulgariassa /d/ tai /dʲ/, makedoniassa /d/, marissa /ð/, serbiassa /d/, ukrainassa /d/ tai /dʲ/, valkovenäjässä /d/ ja venäjässä /d/ tai /dʲ/.


title: Session Description Protocol

text: SDP ("Session Description Protocol") on protokolla, jolla voidaan kuvata Internetin multimediaesityksiä tai -istuntoja, kuten Internet-puheluja, elokuvien suoratoistoa tai puhelinneuvotteluja. SDP suunniteltiin alun perin MBONEssa välitettävien reaaliaikaisten multimediaesitysten kuvaamiseen. SDP-kuvauksessa luetellaan esityksen ajankohta, esitykseen kuuluvat mediat (ääni, video, grafiikkasovellus) ja niiden tarvitsemat parametrit (koodekit, siirtoprotokollat, porttinumerot).


title: Session Description Protocol

text: SDP-kuvauksia voidaan välittää HTTP:n, SAPin, RTSP:n tai SIPin avulla. SIPpiä varten on määritelty lisäksi neuvotteluprotokolla ("Offer/Answer Model with SDP"), jolla voidaan muodostaa uusia multimediaistuntoja tai muokata olemassa olevia.


title: Session Description Protocol

text: SDP määritellään RFC-dokumenteissa:


title: Entalpia

text: Entalpia (tunnus: formula_1) on termodynamiikassa energiaa ilmaiseva suure. Sen lauseke on formula_2, missä formula_3 on systeemin sisäenergia, formula_4 systeemin paine ja formula_5 tilavuus. Entalpiasta ei voi esittää molekyylitason tulkintaa, vaan se on vain sisäenergiasta johdettu apukäsite. Useimmissa vakiopaineessa tapahtuvissa prosesseissa entalpian muutos on yhtä suuri kuin siirtyvä lämpöenergia. Vakiopaineisia prosesseja ovat esimerkiksi ilmakehän alaisuudessa tapahtuvat muutokset, jos ilmanpaine vaihtelee prosessin aikana merkityksettömän vähän.


title: Entalpia

text: Nimityksen "entalpia" otti käyttöön alankomaalainen fyysikko Heike Kamerlingh Onnes kreikan sanan ενθαλπος (’lämpö sisällä’) pohjalta. Entalpiaa saatetaankin joskus kutsua lämpösisällöksi. Tunnuksen formula_1 valitsi fyysikko Alfred W. Porter.


title: Entalpia

text: Entalpian suuruutta ei voida mitata, mutta sen muutos on mahdollista määrittää. Entalpian muutos on loppu- ja alkutilan entalpioiden erotus: formula_7. Entalpian lausekkeessa on vain tilan funktioita, joten entalpiakin on tilan funktio eikä entalpian muutos siten riipu siitä, miten alkutilasta siirrytään lopputilaan. Tähän ominaisuuteen perustuu Hessin laki, jonka mukaan kokonaisreaktion entalpiamuutos on osareaktioiden entalpiamuutosten summa.


title: Entalpia

text: Entalpian muutos on yhtä suuri kuin siirtyvä lämpöenergia, jos ainoa työn muoto on tilavuudenmuutostyö ja jos systeemin paine on koko ajan yhtä suuri kuin vakiona pysyvä ulkoinen paine. Jos entalpia kasvaa vakiopaineisessa prosessissa eli jos formula_8, prosessi on endoterminen eli lämpöä sitova. Jos entalpia pienenee vakiopaineessa eli jos formula_9, systeemi menettää lämpöä ja prosessi on eksoterminen.


title: Entalpia

text: Vakiopaineessa entalpian muutos ilmoittaa siis suoraan lämmön, kun taas sisäenergian muutos koostuu lämmön ohella työstä. Kun esimerkiksi litra bensiiniä palaa, entalpia muuttuu noin 33 megajoulea. Bensiinin polttaminen avoimessa astiassa eli vakiopaineessa tuottaa siis 33 megajoulea lämpöä. Sisäenergia sen sijaan muuttuu hieman enemmän, sillä lämmön lisäksi systeemin energiaa kuluu työhön 0,13 megajoulea, kun syntyvät kaasut tekevät itselleen tilaa.


title: Entalpia

text: Entalpian muutos voidaan määrittää esimerkiksi käyttämällä vakiopaineessa toimivaa kalorimetria. Toinen tapa on mitata pommikalorimetrin avulla sisäenergian muutos ja muuttaa se entalpian muutokseksi. Jos prosessiin osallistuu vain nesteitä tai kiinteitä aineita, voidaan arvioida, että formula_10 ≈ formula_11. Jos kemialliseen reaktioon osallistuvat kaasut oletetaan ideaalikaasuiksi, joille formula_12, entalpiamuutos reaktiossa saadaan yhtälöstä formula_13, missä formula_14 on kaasumolekyylien ainemäärän muutos reaktiossa. Koska ideaalikaasun sisäenergia riippuu vain lämpötilasta, myös ideaalikaasun entalpia riippuu vain lämpötilasta.


title: Entalpia

text: Jos entalpia pysyy vakiona, prosessia sanotaan "isentalpiseksi". Kaasujen nesteyttämisessä hyödynnettävä Joulen ja Thomsonin ilmiö on isentalpinen prosessi.


title: Entalpia

text:
Sisäenergian differentiaali on perusyhtälön mukaan
missä formula_16 on lämpötila, formula_17 on entropia, formula_18 on eri molekyyli- tai ionilajien lukumäärä, formula_19 on molekyylin tai ionin formula_20 kemiallinen potentiaali ja formula_21 on kutakin tyyppiä olevien molekyylien tai ionien formula_20 lukumäärä. Entalpian lauseke saadaan sisäenergiasta tekemällä Legendren muunnos:
missä formula_24 on erityyppisten molekyylien tai ionien lukumäärien joukko. Siten entalpia sisältää täsmälleen saman informaation kuin sisäenergia. Kun entalpian differentiaaliin formula_25 sijoitetaan formula_26, saadaan entalpian perusyhtälö:
Yhtälöstä nähdään, että entalpia on termodynaaminen potentiaali, jonka luonnolliset muuttujat ovat formula_17, formula_4 ja formula_24. Kun nämä muuttujat pysyvät vakioina, prosessi on spontaani eli vapaaehtoinen, jos entalpia pienenee. Matemaattisesti ilmaistuna formula_31 (kun yhtäsuuruus pätee, systeemi on tasapainossa).


title: Entalpia

text: Entalpian yhteys lämpöön voidaan johtaa seuraavasti: Sisäenergian muutos on lämmön ja työn summa, eli formula_32 (nyt formula_33 tai formula_34, kun energiaa siirtyy systeemiin lämpönä tai työnä). Jos ainoa työn muoto on tilavuudenmuutostyö ja ulkoinen paine formula_35 on vakio, niin formula_36. Oletetaan lisäksi, että systeemin paine on sama kuin ulkoinen paine eli formula_37. Lämmöksi tulee formula_38, sillä vakiopaineessa formula_39.


title: Entalpia

text: Differentiaalimuodossa edellinen tulos saadaan seuraavasti: Entalpian lauseke formula_2 on differentioituna formula_25. Sisäenergian differentiaali on formula_42, missä formula_43 on lämmön ja formula_44 työn differentiaali. Sijoittamalla formula_26 entalpian differentiaalin lausekkeeseen saadaan formula_46. Jos systeemi on mekaanisessa tasapainossa ympäristön kanssa paineessa "p" ja tilavuudenmuutostyö on ainoa työn muoto, niin formula_47. Jos lisäksi paine on vakio eli formula_48, saadaan formula_49. Entalpia muuttuu siis siirtyvän lämmön verran.


title: Entalpia

text:
Paineen pysyessä vakiona formula_49, joten lämpökapasiteetiksi vakiopaineessa saadaan
Koska "C" > 0, entalpia kasvaa lämpötilan kasvaessa. Jos aineen olomuoto pysyy samana lämpötilojen "T" ja "T" välillä, entalpia lämpötilassa "T" voidaan johtaa lämpökapasiteetin lausekkeen avulla:
Koska yhtälö pätee kullekin reaktioon osallistuvalle aineelle, saadaan reaktion entalpiamuutoksen lämpötilariippuvuudeksi
missä formula_54 on reaktion tuotteiden ja lähtöaineiden lämpökapasiteettien erotus. Yhtälö tunnetaan nimellä Kirchhoffin laki. Erotus formula_54 arvioidaan usein vakioksi käytettävällä lämpötilavälillä. Vaikka yksittäisten lämpökapasiteettien arvot saattavat vaihdella, erotuksen muutos on vähäisempää.


title: Entalpia

text:
Tilastollisessa termodynamiikassa entalpian lauseke on
missä formula_57 on entalpia lämpötilassa formula_58, formula_59 on kanoninen jakaumafunktio, formula_60 on Boltzmannin vakio ja formula_61.


title: Entalpia

text: Entalpiaa käytetään monenlaisten muutosten kuvaamiseen. Koska vakiopaineessa entalpian muutos on yhtä suuri kuin lämpö (jos ainoa työn muoto on tilavuudenmuutostyö), sana "entalpia" voidaan tällöin korvata monissa nimityksissä sanalla "lämpö". Esimerkiksi reaktiolämpö on vakiopaineessa sama asia kuin reaktioentalpia ja sulamislämpö tarkoittaa samaa kuin sulamisentalpia. Muutosta merkitään Δ:lla ja muutoksen laatu ilmoitetaan IUPAC:n suosituksen mukaan alaindeksissä Δ:n jälkeen ennen "H":ta, mutta nykyisin sitä muotoa ei enää käytetä. Esimerkiksi höyrystymisentalpia merkitään Δ"H", missä "vap" on lyhenne englannin sanasta "vaporization".Viitteet:


title: Jeroen Van Herzeele

text: Jeroen Van Herzeele (syntynyt 13. syyskuuta 1965) on belgialainen jazz-saksofonisti. Hän syntyi Zottegemissä. Van Herzeele soittaa lukuisissa yhtyeissä, kuten Greetings From Mercuryssä, Maak's Spiritissä, Octurnissa sekä Tomas and Cossa. Vuonna 1999 Van Herzeele voitti Golden Django-palkinnon parhaana flaamilaisena jazz-artistina.


title: Dorival Caymmi

text: Dorival Caymmi (30. huhtikuuta 1914 – 16. elokuuta 2008) oli yksi tärkeimmistä brasilialaisen populaarimusiikin lauluntekijöistä. Hän loi muutamia hyvin tunnettuja MPB-kappaleita, kuten "Doran", "Promessa de Pescadorin" ja "O Venton".


title: Dorival Caymmi

text: Caymmi nousi kuuluisuuteen jo 1930-luvun loppupuolella työskenneltyään muusikko Carmen Mirandan kanssa.


title: Visby

text: Visby on Gotlannin saaren länsirannikolla Ruotsissa sijaitseva kaupunki ja Gotlannin kunnan keskustaajama. Visbyn taajaman asukasluku oli 22 593 asukasta vuoden 2010 lopussa, mikä vastasi 39,5 prosenttia Gotlannin kunnan, maakunnan ja läänin asukasluvusta. Taajaman maapinta-ala oli 12,44 km², joten väestötiheys taajamassa oli 1 816,2 asukasta maaneliökilometriä kohti.


title: Visby

text: Kaupungin perustamisajankohdasta ei ole varmaa tietoa. Asutusta alueella on kuitenkin ollut jo 4 000 vuotta sitten. Kaupungin vanhin rakennus, vanhan sataman lähellä sijaitseva Kruttornet, on peräisin 1100-luvulta, mutta ensimmäiset kirjalliset lähteet tunnetaan vasta 1200-luvulta. Kaupunki oli osa Tanskaa 1300–1600-luvuilla, minkä jälkeen valta siirtyi Ruotsille.


title: Visby

text: 1100-, 1200- ja 1300-luvuilla Visby oli tärkeä Hansaliiton keskus. Kaupunki oli merkityksellinen saksalaisille: se oli Novgorodiin suuntautuneen kaupankäynnin kannalta tärkeä paikka ja toimi myös lähtöpaikkana Latviaan suuntautuneille ristiretkille. Saksalaiset ovat myös osallistuneet kaupungin rakentamiseen. Saksalaisten valloittaessa kaupungin 1525 siitä puolet paloi.


title: Visby

text: Ajan kuluessa Visbyn merkitys väheni ja se alkoi taantua. 1800-luvulla alettiin kiinnostua kaupungista historiallisena paikkana, samalla alkoi myös kulttuurin ja talouden kehitys. Kaupunki alkoi kasvaa muurin ulkopuolelle, teollisuus lisääntyi ja ensimmäiset turistit saapuivat. 1900-luvun alussa turismista oli tullut jo vakiintunut elinkeino.


title: Visby

text: Visbyn maalaiskunta liitettiin Visbyn kaupunkiin vuonna 1936. Vuoden 1952 kuntauudistuksessa Visbyn kaupunkiin ei liitetty muita kuntia. Vuoden 1971 kuntauudistuksessa Visby yhdistyi Gotlannin saaren muiden kuntien kanssa nykyiseksi Gotlannin kunnaksi.


title: Visby

text: Kaupunki on vuodesta 1995 alkaen kuulunut Unescon maailmanperintökohteisiin. Keskiaikaisessa kaupungissa onkin paljon historiaan liittyvää nähtävää. Vanhaa kaupunkia ympäröi 3,6 kilometriä pitkä kehämuuri, joka on yksi Euroopan parhaiten säilyneistä. Se on korkeimmillaan 11 metriä korkea ja siinä on yli 50 tornia. Torneja on lisätty jälkikäteen ja muuria on myös korotettu useampaan kertaan.


title: Visby

text: Kaupungissa oli keskiajalla 17 kirkkoa. Niistä ainoastaan Pyhän Marian kirkko on enää ehjänä ja käytössä. 13 kirkkoa, joista osa on ollut luostareiden kirkkoja, on raunioina. Ne raunioituivat monien hyökkäysten aikana, kun niitä ryöstettiin, poltettiin tai niistä otettiin varaosia ja rakennustarpeita. Esimerkiksi 1500-luvulla lyypekkiläiset tuhosivat monia kirkkoja, mutta Pyhän Marian kirkon he säästivät, koska kirkko oli tuolloin saksalaisten käytössä. Vuoden 1525 valloituksen yhteydessä tuhoutuneita kirkkoja ei enää koskaan korjattu entiselleen. 150 keskiaikaista taloa on säästynyt enemmän tai vähemmän hyvässä kunnossa. Myös vanha asemakaava on suurimmaksi osaksi pysynyt samanlaisena.


title: Visby

text: Visbyn ehkä tunnetuin puisto on Almedalen, joka toimi keskiajalla satamana. Siellä sijaitsee Olof Palmen muistomerkki. Lisäksi kaupungissa on DBW-järjestön ("De badande vännerna") vuonna 1855 perustama kasvitieteellinen puutarha.


title: Visby

text: Visbyssä kasvaa niin paljon erilaisia ruusuja, että sitä sanotaan ”ruusujen kaupungiksi”. Ruusut kukkivat siellä myöhäiseen syksyyn asti, kasvitieteellisessä puutarhassa jouluun.


title: Visby

text: Visbyn nähtävyyksiin lukeutuu monia kirkonraunioita, muun muassa Pyhän Katariinan kirkon rauniot. Muita merkittäviä rakennuksia on esimerkiksi "Gamla Apoteket", joka on epätavallisen hyvin säilynyt kauppiaan talo keskiajalta ja jossa on taiteilijoiden näyttelytiloja. "Gotlands fornsal" -museo on Ruotsin maakuntamuseoiden parhaimmistoa, siellä esitellään muun muassa Gotlannin esihistoriallista kautta sekä viikinki- ja keskiaikaa. Toinen saaren historiasta kertova museo on "Naturmuseet".


title: Visby

text: Visbyn keskiaikaviikko on järjestetty vuodesta 1984 lähtien. Heinäkuun alussa pidettävä yhteiskunnallinen keskustelutapahtuma Almedalsveckan kerää vuosittain kaupunkiin useita tuhansia poliitikkoja, kansalaisaktiiveja sekä median edustajia.


title: Visby

text: Visbyssä on lentokenttä juuri kaupungin ulkopuolella. Lentomatka Tukholmasta kestää noin puoli tuntia. Lisäksi kaupunkiin pääsee laivalla Nynäshamnista ja Oskarshamnista. Nopeimmat lautat kulkevat matkan kolmessa tunnissa.


title: Visby

text: Juuri vanhan kaupungin ulkopuolella on kauppakeskus "Östercentrum". Lisäksi kaupungista löytyy useita ravintoloita.


title: Visby

text: Sataman vieressä sijaitsee Uppsalan yliopiston Gotlannin kampus.


title: Limakalvo

text: Limakalvo () on ruuansulatuskanavaa, hengitysteitä, virtsateitä ja sukuelimiä peittävä ohut solukerros, jonka päällä on sitkeää limaa. Mikrobit ja monet pienet hiukkaset tarttuvat siihen helposti kiinni. Lima suojaa limakalvoa kuivumiselta ja halkeamiselta.


title: Limakalvo

text: Selkärankaisten limakalvon pinnassa on epiteelikudos ja sen alla on limakalvon tukikerros (), joka muodostuu sidekudoksesta. Limakalvon tukikerros toimii diffuusiotienä epiteelikudokselle, josta verisuonet puuttuvat. Joidenkin elimien, kuten ruuansulatuselimien, limakalvossa on lisäksi kolmas kerros limakalvon lihaskerros (), joka liikuttelee limakalvon poimuja. Limakalvo on usein runsaasti poimuttunut ja siinä on yleensä erilaisia rauhassoluja ja rauhasia, kuten pikarisoluja ja suolirauhasia.


title: Limakalvo

text: Näkyviä limakalvoja ovat suuontelon ja nielun, sierainten, silmien, sukupuolielinten ja peräaukon sisäpinnat. Reuna-alueilla iho muuttuu saumattomasti limakalvoksi, joka jatkuu sisäelimiin. Limakalvoja arvioidaan kliinisen tutkimuksen yhteydessä. Normaalisti ne ovat kosteat, vaaleanpunaiset tai valkoiset ja ilman näkyviä kerrostumia. Tulehdusten ja muiden sairauksien yhteydessä nähdään usein turvotuksia, eritteitä ja värimuutoksia. Joidenkin maksasairauksien seurauksena limakalvot voivat muuttua kellertäviksi, jolloin käytetään nimeä keltatauti.


title: Limakalvo

text: Suurimmassa osassa ruuansulatuskanavaa (mahalaukusta peräsuoleen) limakalvon muodostavat epiteelikerros, sidekudoskerros ja lihaskerros. Limakalvokerroksen poimuisuus suurentaa imeytymispinta-alaa ja kerroksen sileälihassolujen supistuminen lisää edelleen poimuttumista. Poimuja on eniten ohutsuolessa, missä imeytyminen tapahtuu nopeimmin. Limakalvokerroksen ulkopuolella on toinen paksumpi sidekudoskerros, jossa on toisiinsa liittyneiden hermosyiden muodostama hermopunos eli limakalvonalaispunos.


Región Autónoma de la Costa Caribe Norte (lyhennetään RACCN) on Nicaraguassa sijaitseva itsehallinnollinen alue, jonka pinta-ala on 32,159 km². Sen pääkaupunki on Puerto Cabezas eli Bilwi. Vuonna 2005 alueen asukasluku oli 249 700.


title: Región Autónoma de la Costa Caribe Norte

text: RACCNia ja rannikon eteläistä autonomista aluetta Región Autónoma del Atlántico Suria (RACCS) asuttavat pääasiassa alkuperäiskansoihin kuuluvat miskitot, kreolit, sumut, garifunat ja ramat. Perimältään ryhmät ovat intiaaneja ja afrokaribialaisia, ja he puhuvat omia kieliään, kreolienglantia ja espanjaa.


title: Placebo (yhtye)

text: Placebo on vuonna 1994 Englannissa perustettu alternative rock -yhtye, jonka muodostavat Brian Molko, Stefan Olsdal ja Steve Forrest. Aiempi rumpali Steve Hewitt erosi yhtyeestä vuonna 2007.


title: Placebo (yhtye)

text: Yhtye perustettiin kun entiset koulutoverit Brian Molko ja Stefan Olsdal tapasivat sattumalta Lontoossa South Kensingtonin metroasemalla vuonna 1994. Aluksi yhtyeen nimi oli Ashtray Heart, mutta se vaihtui pian Placeboksi. Rumpaliksi valittiin Robert Schultzberg, mutta keskinäiset kemiat eivät toimineet ja Steve Hewitt korvasi Schultzbergin vuonna 1996.


title: Placebo (yhtye)

text: Ensimmäisen keikkansa Placebo soitti Lontoon Rock Gardenissa tammikuussa 1995 ja lokakuussa he nauhoittivat ensimmäisen kappaleensa Bruise Pristine. Vuonna 1996 yhtye nauhoitti Dublinissa debyyttilevynsä tuottajanaan Brad Wood. Seuraavana vuonna Nancy Boy nousi Britannian singlelistan neljännelle sijalle ja yhtye keikkaili ahkerasti esiintyen kesällä 1997 myös Provinssirockissa. Vuonna 1998 Placebo aloitti toisen levynsä nauhoitukset ja ehti esiintyä myös Todd Haynesin elokuvassa Velvet Goldmine. Brian ja Steve näyttelivät Flaming Creatures -nimisen yhtyeen jäseniä ja Placebo lainasi T. Rexin 20th Century Boy -kappaleen elokuvan soundtrackille.


title: Placebo (yhtye)

text: Yhtyeen toisen levyn nimeksi tuli Without You I'm Nothing ja tuottajana oli Steve Osborne. Ensimmäinen single uudelta levyltä oli Pure Morning, joka nousi suoraan listan sijalle 4. Nimibiisin Without You I'm Nothing -singlellä Brian duetoi David Bowien kanssa.


title: Placebo (yhtye)

text: Placebon kolmas levy Black Market Music ilmestyi kesällä 2000. Ensimmäinen single uudelta levyltä oli Taste in Men. Spite & Malice -kappaleessa kuullaan myös rap-tähti Justin Warfieldä. Single Black-Eyed päätyi saksalaisen elokuvan Engel & Joe soundtrackille. Black Market Music -kiertueen jälkeen Placebo piti tauon ja alkoi levyttää neljättä levyään Sleeping with Ghosts.


title: Placebo (yhtye)

text: Keväällä 2003 ilmestyi neljäs levy Sleeping With Ghosts, jonka ensimmäinen single oli The Bitter End. Levyn tuottajana toimi muun muassa Björkin kanssa työskennellyt Jim Abbyss. Myöhemmin samana vuonna levystä ilmestyi myös rajoitettu painos, joka sisälsi covereita muun muassa Kate Bushin Running Up That Hillin, The Smithsin Bigmouth Strikes Againin, Boney M.:n Daddy Coolin, Sinéad O’Connorin Jackien ja Pixiesin Where Is My Mindin.


title: Placebo (yhtye)

text: Levyä seurasi maailmanlaajuinen kiertue ja Placebo julkaisi ensimmäisen live-DVD:nsä Soulmates Never Die, joka kuvattiin Pariisin Bercyssä vuonna 2003.


title: Placebo (yhtye)

text: Vuonna 2004 Placebo julkaisi Once More with Feeling -kokoelmalevyn, jonka erikoispainos sisälsi remixejä sekä kaikki yhtyeen musiikkivideot käsittävän DVD:n. Saman vuoden kesällä yhtye alkoi työstää viidettä albumiaan Etelä-Ranskassa.


title: Placebo (yhtye)

text: Meds julkaistiin vuoden 2006 alussa ja sen tuotti Dimitri Tikovoi. Ensimmäisenä singlenä julkaistiin Englannissa Because I Want You ja muualla maailmassa Song to Say Goodbye. Rajoitetussa painoksessa oli mukana DVD ja ns. deluxe-painoksessa 40-sivuinen kirja.


title: Placebo (yhtye)

text: Placebo julkaisi kuudennen studioalbuminsa Battle for the Sunin kesäkuussa 2009.


title: Placebo (yhtye)

text: Yhtye on esiintynyt Suomessa viidesti, ensimmäisen kerran Provinssirockissa 1997, sittemmin Helsingin jäähallissa 27. toukokuuta 2007, Provinssirockissa 2009, uudestaan Helsingin jäähallissa 15. marraskuuta 2009 ja 20. lokakuuta 2016, sekä 18. heinäkuuta 2015 Ilosaarirockissa. Yhtyeen oli tarkoitus esiintyä Helsingin jäähallissa 14. syyskuuta 2012, mutta se jouduttiin perumaan laulajan ääniongelmien takia.


title: Viikate (yhtye)

text: Viikate on vuonna 1996 perustettu suomenkielistä metallimusiikkia soittava yhtye. Yhtye tunnetaan erityisesti melankolisista sanoituksistaan, joista voi toisinaan aistia vaikutteita Reino Helismaan sanoitustyylistä. Tämä ja runsas rautalankakitaran käyttö on synnyttänyt Viikatteen soittotyylille nimiä kuten ”Helismaa-metalli”, ”rautalankametalli” ja ”tuoni-iskelmä”. Suurimmat vaikuttajat bändin musiikkiin Kaarlen mukaan ovat Entombed, Motörhead ja Agents. Alkuaikoina perustamisen kannalta tärkeimmät esikuvat olivat Lyijykomppania ja Mana Mana.


title: Viikate (yhtye)

text: Yhtyeen perustivat Kaarle Viikate ja Simeoni Viikate, jotka olivat yhtyeen ainoat jäsenet vuoteen 2005 saakka, jolloin siihen asti vain yhtyeen livekokoonpanossa vaikuttaneet Arvo ja Ervo Viikate otettiin yhtyeen virallisiksi jäseniksi. Yhtyeen perustajat Kaarle ja Simeoni saivat ideansa perustaa yhtyeen, kun he olivat katsomassa Lyijykomppanian viimeistä keikkaa tuolloisella kokoonpanollaan.


title: Viikate (yhtye)

text: Yhtyeen musiikki kaikkine osa-alueineen on pääosin Kaarlen käsialaa, mutta toisinaan sävellystyöhön on osallistunut myös bändin toinen kitaristi Arvo. Lisäksi orkesteri on tehnyt omat versionsa mm. Lapinlahden Lintujen ”Aimon virrestä” ja Mana Manan ”Maria Magdalenasta”. 7. marraskuuta 2007 julkaistussa Leevi and the Leavings tribuuttialbumi "Melkein vieraissa – Tribuutti Leevi and the Leavingsille" sisältää myös Viikatteen version kappaleesta ”Teuvo, maanteiden kuningas”. Kappale löytyy myös "Orret"-singlen b-puolena.


title: Viikate (yhtye)

text: Yhtye on ylittänyt kultarajan albumeillaan "Marraskuun lauluja I" (2007), "Marraskuun lauluja II" (2007) ja "Kuu kaakon yllä" (2010) sekä DVD:llään "Leimu" (2004).Viikate-yhtyeen perustivat 1996 Kouvolassa Kaarle (laulu, kitara, basso) ja Simeoni (rummut) heidän nähtyään Ilosaarirockin Töminäklubin keikan, jossa esiintyivät Mana Mana ja Lyijykomppania, joista jälkimmäiselle keikka oli viimeinen silloisella kokoonpanollaan. Varhaisessa materiaalissaan Viikate yhdisteli raskasta, synkkää ja melankolista rockia Agents-tyylisiin melankolisiin instrumentaaliosuuksiin. Kahden hengen kokoonpanolla yhtye nauhoitti ensimmäisen demonsa "Piinaava hiljaisuus" 4.–5. tammikuuta 1997. Demon kannet teki Arvo, josta tuli vuonna 2001 yhtyeen keikkakitaristi ja myöhemmin vakituinen jäsen. Vuoden 1998 alkupuolella yhtye teki toisen demon "Vaiennut soitto", joka myöhemmin masteroitiin ja julkaistiin EP:nä. Vuonna 1999 "Vaiennut soitto" -EP:n kappaleesta ”Hanget” kuvattiin musiikkivideo. EP:stä ja ”Hanget”-musiikkivideosta tehtiin promootiopaketti, jonka yhtye lähetti mm. Spinefarmille. Spinefarm ei ollut kiinnostunut yhteistyöstä Viikatteen kanssa, mutta ”Hanget”-musiikkivideo esitettiin MTV3:n Jyrki-ohjelmassa, jossa yhtyettä myös haastateltiin.


title: Viikate (yhtye)

text: Loppukesästä 1999 julkaistiin split-single KLV-yhtyeen kanssa. Single sisälsi Viikatteen "Piinaava hiljaisuus" -demolta otetut kappaleet ”Revennyt esirippu” ja ”Koiran tuokio”. Samoihin aikoihin Viikate äänitti toisen EP:nsä "Roudasta rospuuttoon", joka julkaistiin loppusyksystä 1999. Samana vuonna kuvattiin vielä musiikkivideo kappaleesta ”Kylymä”. Musiikkivideo sai ensi-iltansa Jyrkissä edellisen ”Hanget”-videon tapaan.


title: Viikate (yhtye)

text: Vuonna 2000 yhtye äänitti kolmannen EP:nsä "Alakulotettuja tunnelmia", jonka nimikkokappaleesta julkaistiin musiikkivideo, jonka johdosta aikaisemmin kieltävän vastauksen antanut Spinefarm otti yhtyeeseen yhteyttä ja ehdotti levytyssopimusta Ranka-alamerkilleen, johon yhtye suostui. Samana vuonna yhtye äänitti ja julkaisi ensimmäisen studioalbuminsa "Noutajan valssi".


title: Viikate (yhtye)

text: Kappaleesta ”Korutonta” tehtiin pieni lyhytelokuva Komisario Palmun hengessä, josta julkaistiin lisäksi editoitu kappaleen pituinen versio. Timo Rautiainen ja Arto Alaluusua ottivat yhteyttä yhtyeeseen ja ilmoittivat haluavansa soittajiksi Viikatteen live-kokoonpanoon, mikä kuitenkaan ei onnistunut aikataulujen mennessä ristiin.


title: Viikate (yhtye)

text: Yhtyeen ensimmäinen esiintyminen oli 16. helmikuuta 2001 tanssisali Lutakossa, Jyväskylässä kokoonpanolla Kaarle (laulu, kitara), Simeoni (rummut), Arvo (kitara) ja Ervo (basso, laulu). Yhtyeen live-kokoonpano on ollut ensimmäisestä esiintymisestä asti täysin sama. Vielä virallisesti kaksihenkisenä yhtyeenä Kaarle ja Simeoni nauhoittivat EP:n "Valkea ja kuulas", joka nousi Suomen virallisen singlelistan sijalle 11. Saman vuoden heinäkuussa julkaistiin yhtyeen ensimmäinen virallinen singlejulkaisu, ainoastaan 7”-vinyylinä julkaistu "Odotus".


title: Viikate (yhtye)

text: Yhtye aloitti toisen albuminsa nauhoitukset, jossa yhtye versioi tunnettuja joululauluja omien jouluaiheisten kappaleiden ohella. Albumilla vierailivat mm. Timo Rautiainen ja Jouni Hynynen. Albumi "Vuoden synkin juhla" julkaistiin vuoden 2001 marraskuussa. Kappaleesta ”Viattomien lasten päivä” kuvattiin musiikkivideo.


title: Viikate (yhtye)

text: Vuoden 2002 alkupuolella yhtye äänitti viidennen EP:nsä, "Kevyesti keskellä päivää". EP sijoittui Suomen singlelistalle kuudenneksi ja toisella listaviikollaan nousi kolmanneksi. Yhtye aloitti kolmannen albuminsa nauhoitukset loppukeväästä. "Kaajärven rannat" -nimeä kantaneen albumin promotoimiseksi julkaistiin singlenä kappale ”Ei ketään kelle soittaa”. Single pysyi listalla yhdeksän viikkoa sijoittuen parhaimmillaan kolmanneksi. Vuoden lopulla albumilta julkaistiin toinen single "Nuori mies nimetön", josta kuvattiin myös musiikkivideo.


title: Viikate (yhtye)

text: 2003 julkaistiin vinyyli-EP "Iltatähden rusko". Samoihin aikoihin yhtye alkoi valmistella neljättä albumiaan, joka julkaistiin myöhemmin nimellä "Surut pois ja kukka rintaan". Ensimmäinen single "Kaunis kotkan käsi" julkaistiin syksyllä. Albumin toinen single "Leimu" nousi pieneksi hitiksi. Kappaleesta kuvattiin myös musiikkivideo.


title: Viikate (yhtye)

text: 2004 julkaistiin EP "Kuolleen miehen kupletti" ja samana vuonna kokoelma "Kuutamourakat", jolta löytyi yhtyeen omakustanne EP:t "Vaiennut soitto" (1998) ja "Roudasta rospuuttoon" (1999), vuonna 1997 julkaistun KLV-yhtyeen kanssa tehdyn split-singlen sekä vinyylisinglet "Odotus" (2001), "Piinaava hiljaisuus" (2002) ja "Iltatähden rusko" (2003).


title: Viikate (yhtye)

text: 2005 yhtyeen viralliseen kokoonpanoon otettiin aikaisemmin vain live-kokoonpanossa vaikuttaneet Arvo ja Ervo. Saman vuoden alussa julkaistiin single "Pohjoista viljaa", joka nousi suureksi radiohitiksi. Albumi "Unholan urut" julkaistiin hieman singlen julkaisun jälkeen. Toinen single "Tie" sai myös jonkin verran radiosoittoa. Albumilta julkaistiin kesällä 2005 vielä kolmas single, "Vesi jota pelkäät".


title: Viikate (yhtye)

text: 2006 julkaistiin "Parrun pätkiä" -kokoelma, joka sisältää Ranka Recordingsin julkaisemat EP:t. Syksyllä yhtye aloitti seuraavan kahden studioalbumin nauhoitukset ja vuoden lopussa julkaistiin single "Ah, ahtaita aikoja", joka sai edellisen albumin singlekappaleiden tapaan melko paljon radiosoittoa. Viikate osallistui Radio Cityn hautajaisiin Kaapelitehtaalla ja SUE-lehden 100. numeron juhlatilaisuuteen Helsingin Nosturissa.


title: Viikate (yhtye)

text: Vuoden 2007 alussa yhtye julkaisi kuudennen studioalbuminsa "Marraskuun lauluja I", joka nousi suoraan Suomen virallisen albumilistan ensimmäiselle sijalle. Myös albumin toinen single "Ei enkeleitä" nousi hitiksi. Albumilla yhtye saavutti kultarajan toukokuussa.


title: Viikate (yhtye)

text: Ensimmäinen single toiselta "Marraskuun lauluja" -levyltä, "Me olemme myöhäiset", julkaistiin syyskuussa 2007. Kappaleesta kuvattiin musiikkivideo, jolla esiintyy näyttelijä Kai Lehtinen. 31. lokakuuta 2007 julkaistiin albumi "Marraskuun lauluja II" ja marraskuussa julkaistiin toinen single "Orret".


title: Viikate (yhtye)

text: 2008 yhtye päätti pitää keikkatauon ja julkaisi kokoelman "Marraskuun singlet", joka sisältää kummankin "Marraskuun lauluja" -levyn singlet b-puolineen ja kuvitteelliset singlet "Uurastaja", "Hallamaat" ja "Suruvaippa" ja näiden kuvitteelliset b-puolet, jotka jäivät aiemmin julkaisematta nauhojen katoamisen vuoksi.


title: Viikate (yhtye)

text: Vuonna 2009 yhtye julkaisi albumin "Kuu kaakon yllä" saavuttaen Suomen virallisen albumilistan ensimmäisen sijan. Maaliskuussa 2010 julkaistu EP "Linna Espanjassa" nousi ilmestymisviikollaan Suomen virallisen singlelistan kärkipaikalle. "Kuu kaakon yllä", "Marraskuun lauluja II" ja "Leimu"-DVD myivät saman vuoden kevään aikana kultalevyihin oikeuttavat määrät.


title: Viikate (yhtye)

text: Viikatteen yhdeksäs pitkäsoitto, "Petäjäveräjät", ilmestyi 28. maaliskuuta 2012. Levyn ensimmäinen single, ”Sysiässä”, julkaistiin 25. tammikuuta 2012. 6. marraskuuta 2012 Viikate julkaisi "Adventti"-joulusinglen yhdessä Kotiteollisuuden kanssa. Joulun alla yhtyeet tekivät myös Joulupipari 2012 -kiertueen.


title: Viikate (yhtye)

text: Syksyllä 2013 Viikate julkaisi kymmenennen studioalbuminsa "Kymijoen lautturit". Se nousi viikoksi Suomen virallisen albumilistan kärkeen. 2. toukokuuta 2014 Viikate julkaisi "Panosvyö"-albumin, joka sisältää kahdeksan suomeksi käännettyä Motörhead-coveria.


title: Г

text: Г on kyrillinen kirjain. Se sisältyy bulgarian, jakuutin, makedonian, marin, serbian, ukrainan, valkovenäjän ja venäjän aakkosiin.


title: Г

text: Г ääntyy tavallisesti joko soinnillisena velaariklusiilina /g/, soinnillisena liudentuneena velaariklusiilina /gʲ/ tai soinnillisena glottaalisena frikatiivina /ɦ/. Sen äännearvo on bulgariassa /g/ tai /gʲ/, makedoniassa /g/, serbiassa /g/, ukrainassa /ɦ/, valkovenäjässä /ɦ/ ja venäjässä /g/ tai /gʲ/.


title: Ґ

text:
Ґ on kyrillinen kirjain. Se sisältyy ukrainan aakkosiin. Neuvostoaikana se korvattiin virallisessa ortografiassa kirjaimella Г, mutta Neuvostoliiton hajottua se otettiin jälleen mukaan ukrainan oikeinkirjoitukseen.
V. Vjatšorka ehdotti vuonna 2005 kirjaimen lisäämistä myös valkovenäjään.


title: Ґ

text: Ґ on ukrainassa ja valkovenäjässä äänteen /g/ merkki.


title: Ґ

text: Merkit Ґ ja ґ eivät sisälly KOI8-R-merkistöön vaan ainoastaan KOI8-U-merkistöön.


title: Ѓ

text: Ѓ on kyrillinen kirjain. Se kuuluu makedonian aakkosiin.


title: Ѓ

text: Ѓ ääntyy makedoniassa joko soinnillisena palatoalveolaarisena affrikaattana /ʥ/ tai soinnillisena palataalisena klusiilina /ɟ/.


title: Dominik Hašek

text: Dominik Hašek (s. 29. tammikuuta 1965 Pardubice, Tšekkoslovakia) on tšekkiläinen jääkiekkomaalivahti, joka lopetti pelaajauransa 2012 jäätyään ilman NHL-sopimusta. Hašekia pidetään yleisesti yhtenä kaikkien aikojen parhaista jääkiekkomaalivahdeista. Uran lopettaneista maalivahdeista hänen torjuntaprosenttinsa on NHL:n historian paras: 92,2.


title: Dominik Hašek

text: NHL-joukkue Chicago Blackhawks varasi Hašekin vuonna 1983, mutta ensiesiintyminen joukkueen paidassa tapahtui vasta kaudella 1990–1991. Hašek toimi pääasiassa Ed Belfourin varamiehenä, ja pelasi kahden kauden aikana vain 25 ottelua.


title: Dominik Hašek

text: Kesällä 1993 Hašek sai siirron Buffalo Sabresiin, jossa hänestä kehittyi yksi NHL:n huippumaalivahdeista. Hašek on voittanut parhaalle maalivahdille annettavan Vezina Trophyn kuudesti uransa aikana, sekä Hart Memorial Trophyn ja Lester B. Pearson Awardin kahdesti. NHL:n parhaan pelaajan palkinto oli ennen Hašekia viimeksi mennyt maalivahdille 35 vuotta aiemmin (Jacques Plante), eikä kukaan muu maalivahti kuin Hašek ole voittanut sitä kahta kertaa. Torjuntaprosentilla mitattuna hän on ollut kuudesti runkosarjan paras maalivahti ja hänet on valittu viidesti all stars -joukkueeseen.


title: Dominik Hašek

text: Vuoden 1998 talviolympialaisissa Hašek johti Tšekin maajoukkueen voittoon pelaamalla nollapelin loppuottelussa Venäjää vastaan. Voitettuaan lähes kaiken mahdollisen Stanley Cupia lukuun ottamatta hän siirtyi vuonna 2001 voittajasuosikki Detroit Red Wingsiin. Hašekin unelmat toteutuivat hänen voittaessaan sekä runkosarjan parhaalle joukkueelle annettavan Presidents' Trophyn että Stanley Cupin.


title: Dominik Hašek

text: Seuraavana kesänä Hašek jäi eläkkeelle, mutta palasi vuoden päästä takaisin Detroitin joukkueeseen. Detroit oli tällä välin ehtinyt palkata Curtis Josephin ja oli nyt ongelmissa kahden huippukalliin maalivahdin kanssa. Mikään muu joukkue ei hyväksynyt Josephin korkeaa palkkaa, mikä aiheutti kitkaa Red Wingsin sisällä. Kausi 2003–2004 oli Hašekille vaikea johtuen lukuisista nivusvammoista. 9. tammikuuta 2004 hän päätti yhdessä joukkueen kanssa, että hän pitäisi kaksi neljä viikkoa sairauslomaa. Hän sanoi manageri Ken Hollandille, ettei halua palkkaa tuolta ajalta. Hän ei kuitenkaan kertonut päätöstä julkisuuteen. 10. helmikuuta hän ilmoitti joukkueen johdon yllätykseksi, ettei sillä kaudella palaa enää kentälle. Hollandin keskusteltua 12. maaliskuuta toimittajien kanssa Hašekin kieltäytymisestä palkasta Hašek kertoi asiasta julkisuuteen. Lopulta hän kieltäytyi ottamasta vastaan kolmea miljoonaa Yhdysvaltain dollaria kuuden miljoonan kokonaispalkastaan.


title: Dominik Hašek

text: Huhtikuussa 2004 Hašek kävi nivusleikkauksessa Prahassa ja palasi toipumaan kotikaupunkiinsa Pardubiceen. 17. kesäkuuta hän kertoi tšekkiläiselle urheilulehdelle, ettei pelaisi Red Wingsissä kaudella 2004–2005 (joka myöhemmin peruttiin työehtosopimuskiistojen vuoksi). Hašek sanoi haastattelussa, että hän haluaa pelata joukkueessa, jolla on mahdollisuuksia voittaa Stanley Cup ja mainitsi Ottawa Senatorsin yhtenä mahdollisuutena. Myöhemmin hän teki monivuotisen sopimuksen Senatorsin kanssa. Myös Ottawan aikoina Hasek lukeutui NHL:n parhaisiin maalivahteihin, mutta Ottawan menestys tähtipelaajista Dominik Hasekista ja Daniel Alfredssonista huolimatta jäi odotettua heikommaksi.


title: Dominik Hašek

text: Kesällä 2006 Hašek siirtyi yksivuotisella sopimuksella takaisin Detroit Red Wingsiin. Hasek jakoi runkosarjassa vastuun toisen konkarin Chris Osgoodin kanssa, mutta pudotuspeleissä Osgood nousi ykkösmaalivahdiksi. Kausi päättyi Red Wingsin kannalta upeasti, sillä kesällä 2008 Hašek sai toisen kerran urallaan nostaa Stanley Cup pokaalin ilmaan. Hän ilmoitti uransa loppumisesta kauden päätteeksi.


title: Dominik Hašek

text: Hasekin NHL-uran torjuntaprosentti on korkein NHL:n historiassa (92,2).


title: Dominik Hašek

text: Toinenkaan lopettamispäätös ei pitänyt pitkään hänen ilmoitettua 21.4.2009 paluustaan ammattijääkiekon pariin ja pelasi kauden 2009–2010 kotikaupunkinsa Pardubicen joukkueessa. Hän johdatti joukkueensa Tšekin mestaruuteen.


title: Dominik Hašek

text: Hyvän kauden ansiosta Hašek solmi vuoden mittaisen sopimuksen moskovalaisen KHL-seura Spartak Moskovan kanssa 7.6.2010. Hasek pelasi onnistuneen kauden 2010–11 Spartakissa ja hänet valittiin myös KHL:n Tähdistö-otteluun 2011, Team Jashinin eli Itäisen konferenssin joukkueeseen. KHL:n pudotuspeleissä Spartak putosi jo varhaisessa vaiheessa ja Hasek ilmoitti kauden jälkeen ettei halua jatkaa uraansa seurassa, jolla ei ole hyviä mahdollisuuksia voittaa KHL:n mestaruutta. Niinpä ura Spartakissa kesti ainoastaan yhden kauden.


title: Dominik Hašek

text: Kaudeksi 2011–12 Hasek ei löytänyt uutta seuraa, joten hän ilmoitti pitävänsä välivuoden jääkiekosta.


title: Dominik Hašek

text: Kaudeksi 2012–13 Hasekin huhuttiin siirtyvän takaisin NHL:ään. Hasek on kertonut pitäneensä kunnostaan hyvää huolta mm. laskettelemalla ja lenkkeilemällä. Ainakin NHL-seurat Detroit Red Wings ja Tampa Bay Lightning ovat kiinnostuneita Hasekista. Lähimpänä sopimusta Hasekin kanssa oli lopulta NHL-seura Buffalo Sabres. Hasek ei kuitenkaan onnistunut neuvottelemaan itselleen sopimusta vanhaan seuraansa ja näin NHL-paluu jäi haaveeksi.


title: Dominik Hašek

text: Vaikka Hašek onkin yksi kaikkien aikojen parhaimmista maalivahdeista, hänet tunnetaan myös ongelmapelaajana. Kesken vuoden 1997 pudotuspelien hän ilmoitti, ettei pelaisi enää yhtäkään ottelua Sabresin paidassa, jos valmentaja Ted Nolania ei erotettaisi. Hašek piti uhkauksensa ja istui katsomossa joukkueen hävitessä seuraavalla kierroksella. Nolan ei palannut seuraavalla kaudella, mikä oli pettymys monille hänestä pitäneille pelaajille. Vuoden 2001 pudotuspelien jälkeen Hašek uhkasi siirtyä eläkkeelle ellei saisi siirtoa. Hänen toiveensa toteutui ja hänet kaupattiin Red Wingsiin, jossa hän voittikin heti ensimmäisellä kaudellaan uransa ensimmäisen Stanley Cupin.


title: Dominik Hašek

text: Hašek oli yksi viimeisiä NHL-maalivahteja, joka käytti vanhanmallista häkkikypärää.


title: Promoottori

text: Promoottorit ovat geenin läheisyydessä olevia DNA-alueita, joiden ansiosta RNA-polymeraasi kiinnittyy DNA:han ja voi aloittaa transkription eli RNA:n kopioimisen DNA:sta. Promoottorien teho perustuu tiettyihin DNA-jaksoihin kiinnittyviin faktori-proteiineihin, jotka ohjaavat RNA-polymeraasin kiinnittymistä transkription aloituskohtaan. Jokaiselle erilaiselle RNA-polymeraasille on omat promoottorinsa.


title: Promoottori

text: Bakteerien promoottoreilla on neljä konservoitunutta ominaisuutta, jotka ovat yhteisiä lähes kaikille lajeille.


title: Promoottori

text: Eukaryooteilla on kolme erilaista RNA-polymeraasia: RNA-polymeraasi I, RNA-polymeraasi II (selvästi yleisin) ja RNA-polymeraasi III. Näille jokaiselle on omanlaisensa promoottorit.


title: Promoottori

text: RNA-polymeraasi II on eukaryoottien RNA-polymeraaseista yleisin. Sen promoottoreissa on tiettyjä lyhyitä DNA-sekvenssejä.


title: Promoottori

text: RNA-polymeraasi I:n pääpromoottori on GC-rikas alue kohdassa -45–+20. Sen toimintaa vahvistaa 85-prosenttisesti identtinen tehostajajakso UCE ("upstream control element"), joka sijaitsee kohdassa -180 – -107.


title: Promoottori

text: RNA-polymeraasi III:n ylävirtaan olevat promoottorit toimivat samalla periaatteella kuin RNA-polymeraasi II:n promoottorit. Ribosomin 5S-RNA:ta ja tRNA:ta koodaavien geenien promoottorit ovat kuitenkin transkription aloituskohdasta alavirtaan päin, eli geenin sisällä. Näihin promoottoreihin kiinnittyvät TFIIIA- ja TFIIIC-faktorit ohjaat TFIIIB-faktorin kiinnittymistä, jonka RNA-polymeraasi tunnistaa.


title: Promoottori

text: "Tehostajat" (tai "voimistajat", engl. "enhancer") ovat promoottoreiden kaltaisia DNA-jaksoja, jotka sijaitsevat usein huomattavasti promoottoreita kauempana geenistä ja jotka lisäävät promoottoreiden tehoa moninkertaisesti. Tehostajien tarkoitus lienee lisätä transkriptiofaktoreiden konsentraatiota promoottoreiden läheisyydessä.


title: John Field

text: John Field (26. heinäkuuta 1782 Dublin – 23. tammikuuta 1837 Moskova) oli irlantilainen säveltäjä ja pianisti.


title: John Field

text: Field opiskeli pianonsoittoa aluksi isänsä johdolla. Nuorena hän muutti Lontooseen ja opiskeli täällä Muzio Clementin johdolla. Myöhemmin Field sai suurta arvostusta pianistina.


title: John Field

text: Fieldin tunnetuimpia sävellyksiä ovat hänen lukuisat nokturnonsa pianolle, ja häntä pidetäänkin kyseisen sävellysmuodon keksijänä. Muun muassa puolalainen pianisti ja säveltäjä Frédéric Chopin sävelsi 21 nokturnoaan Field esikuvanaan.


title: John Field

text: Muita Fieldin teoksia ovat muun muassa hänen seitsemän pianokonserttoaan. Niistä tunnetuin on toinen, jonka hän sävelsi vuonna 1811.


title: Suolakurkku

text: Suolakurkku on kurkuista suolaliuoksessa ilman kuumennusta valmistettu elintarvike. Yleiskielessä suolakurkuiksi kutsutaan usein muitakin säilöttyjä kurkkuja: etikalla valmistettuja etikkakurkkuja, maustekurkkuja, joissa on suolan ja etikan lisäksi mausteita, ja "venäläisiksi suolakurkuiksi" kutsuttuja hapankurkkuja, jotka säilyvät kuten hapankaali maitohappokäymisen takia laskeneen pH:n, eivät niinkään korkean suolapitoisuuden takia.


title: Suolakurkku

text: Koska liuoksen suolapitoisuus on suurempi kuin kurkussa, osmoosi tasoittaa eron: suolaa siirtyy nesteestä kurkkuun, ja kurkusta tulee suolainen. Suolaliemikäsittelyn jälkeen kurkut säilötään etikkaliemeen.


title: Suolakurkku

text: Suolakurkku on rantautunut Suomen ruokapöytiin Venäjältä. Suolakurkkuja tarjoillaan usein alkupaloina smetanan ja hunajan kanssa tai siivuina leivänpäällisenä. Suolakurkusta valmistetaan Venäjällä myös erityistä suolakurkkukeittoa: rassolnikia.


title: Suolakurkku

text: Suolakurkut valmistetaan avomaankurkuista. Suolakurkkuihin sopivat hyvin nystypintaiset avomaankurkun lajikkeet.


title: Osmoosi

text: Osmoosi on liuottimen diffuusiota puoliläpäisevän kalvon läpi. Osmoosissa liuotin (yleensä vesi) siirtyy kalvon läpi, mutta kalvo ei päästä läpi liuottimeen liuenneita aineita. Liuotin siirtyy sille puolelle, jolla liuenneen aineen pitoisuus on suurempi. Jos esimerkiksi puoliläpäisevä kalvo erottaa suolaisen veden ja vähemmän suolaisen veden oheisen kuvan osoittamalla tavalla, vettä siirtyy makeamman veden osasta suolaisen veden osan puolelle.


title: Osmoosi

text: Diffuusio-liikkeen suunta ja vauhti riippuvat


title: Osmoosi

text: Yllä olevat tekijät yhdessä määrittävät kemiallisen potentiaaligradientin vedelle kalvon yli. Osmoosille pätee sama termodynaaminen sääntö kuin diffuusiollekin: veden liike on suuremmasta potentiaali(energia)tilasta pienempään.


title: Osmoosi

text:
Käytännössä määritellään vesipotentiaali (formula_1), joka saadaan jakamalla kemiallinen potentiaali (J mol) veden osittaisella molaarisella tilavuudella (1 mooli vettä vastaa formula_2 m mol.) Vesipotentiaali on periaatteessa sama asia, kuin veden Gibbsin vapaa energia per yksikkötilavuus, ja se mitataan J m (= Pa).
Formaalisesti formula_3 (formula_1 on suhteellinen käsite. Se mitataan suhteessa puhtaaseen veteen merenpinnalla standardilämpötilassa ja paineessa) missä:


title: Osmoosi

text: Osmoosi on siis veden liikettä suuremmasta vesipotentiaalista formula_12 pienempään potentiaaliin formula_13 (formula_14) puoliläpäisevän kalvon ylitse.


title: Osmoosi

text: "Soluseinättömissä" soluissa solukalvon ylitse ei ole merkittävää paine- tai painovoimaeroa. Vesipotentiaaliero riippuu siis pelkästään formula_5:stä, joka puolestaan riippuu liuenneiden aineiden konsentraatioista. Esimerkiksi punasolut ovat herkkiä osmoottiselle veden liikkeelle. Isotonisessa liuoksessa solun ulkopuolinen konsentraatio vastaa solun sisäistä, jolloin punasolut ovat normaalissa kaarevassa muodossaan (kts. kuva).


title: Osmoosi

text: Hypotonisessa liuoksessa solun sisällä on suurempi konsentraatio (formula_16, missä formula_17 on solunsisäinen ja formula_18 solun ulkopuolinen), jolloin formula_19 (eli solun sisällä on negatiivisempi formula_1, kuin sen ulkopuolella) ja vesi syöksyy soluun. Tämä johtaa solun pullistumiseen, joka voi johtaa jopa solun kokonaisvaltaiseen repeytymiseen. Tullessaan soluun vesi tasapainottaa konsentraatioeroja, ja solun paisuminen jatkuu, kunnes potentiaalit ovat yhtäsuuruiset. Hypertonisessa liuoksessa tilanne on päinvastainen ja vesi pakenee solusta. Välttääkseen mahdollisesti vahingolliset veden liikkeet, solut aktiivisesti pumppaavat ioneja solukalvon ylitse (mm. Na, K ja Cl) säädelläkseen konsentraatioeroja.


title: Osmoosi

text: "Soluseinällisissä" soluissa hypotonisessa liuoksessa soluseinä vastustaa laajenemista johtaen paineeseen. Tämä johtaa formula_10 kasvuun, joka kasvaa, kunnes solunsisäinen formula_1 on sama, kuin solun ulkopuolinen. Hypertonisessa liuoksessa tilanne on päinvastainen: vesi poistuu solusta, kunnes formula_23. Vesi jatkaa poistumistaan, kunnes solun tilavuus on pienentynyt tarpeeksi, jotta formula_5 on tasapainottanut solunsisäisen formula_1:n vastaamaan solunulkopuolista. Tämä johtaa usein solukalvon kuoriutumiseen pois soluseinältä, eli plasmolyysiiin. Myös soluseinälliset solut pumppaavat ioneja (pääasiassa H) estääkseen radikaalit veden liikkeestä johtuvat muutokset.


title: Osmoosi

text: Soluseinällisen solun kasvu vaatii myös soluseinän rakenteen löysentämistä. Solu laskee sisäistä formula_1 laskemalla formula_5:tä pumppaamalla sisään veteen liuenneita aineita. Tämä johtaa veden sisääntuloon, ja sitä kautta formula_10:n kasvuun (paineen kasvuun), joka työntää soluseinän uuteen laajempaan muotoon. Jotkut antibiootit heikentävät bakteereiden soluseiniä, pienentäen niiden kykyä sietää sisäistä painetta johtaen bakteerisolujen hajoamiseen.


title: Osmoosi

text: Vesi pystyy ylittämään solukalvot ilman huomattavia ongelmia huolimatta veden pienestä rasvojen läpäisykyvystä. Solukalvoilla onkin niin kutsuttuja akvaporiini-proteiineja (engl. "aquaporins"), joiden rakenteessa on n. 400 nm suuruinen reikä, joka mahdollistaa veden liikkeen. Solu reguloi akvaporiineja fosforyloinnilla ja solunsisäisellä Ca:n konsentraatiolla. Nykytietämyksen mukaan osmoosi on yhdistelmä yksittäisten vesimolekyylien diffuusiota solukalvon lävitse, sekä suurten määrien liikettä avointen akvaporiinien läpi.


title: Osmoosi

text: Statkraft Norjassa on rakentanut maailman ensimmäisen pilottiluonteisen osmoosivoimalaitoksen, jonka toiminta alkoi 24. marraskuuta 2009. Ensimmäinen täysikokoinen kaupallinen laitos voisi olla toiminnassa vuonna 2015. Osmoosivoimalaitos käyttää meriveden ja makean jokiveden välistä painetta uusiutuvana energianlähteenään.


title: Franz Danzi

text: Franz Danzi (15. kesäkuuta 1763 – 13. huhtikuuta 1826) oli saksalainen säveltäjä ja kapellimestari. Hänen isänsä oli arvostettu sellisti, joka opetti pojalleen sellon ja kosketinsoittimen soittamista sekä laulamista.


title: Franz Danzi

text: Danzi syntyi Schwetzingenissä ja työskenteli myöhemmin muun muassa Mannheimissa, Münchenissä ja Stuttgartissa. Hän kuoli Karlsruhessa.


title: Franz Danzi

text: Danzin sävellysten voidaan katsoa edustavan sekä klassismia että romantiikkaa. Hänen tärkeimpiin teoksiinsa kuuluu muun muassa kamarimusiikkia sekä konserttoja.


title: Sielun Veljet

text: Sielun Veljet oli Ismo Alangon Hassisen Koneen jälkeen vuonna 1982 perustama rock-yhtye. Sielun Veljet tuli tunnetuksi erityisesti intensiivisistä keikoistaan.


title: Sielun Veljet

text: Sielun Veljet esiintyi jonkin verran myös ulkomailla esittäen englanniksi käännettyjä kappaleitaan nimellä ”L'Amourder”. Yhtyeen tunnetuimpia kappaleita ovat muun muassa ”Peltirumpu”, ”Aina nälkä”, ”Säkenöivä voima” ja ”Rakkaudesta”. Viimeisen keikkansa ennen taukoa yhtye soitti 26.6.1992 Ruisrockin kylkeen järjestetyssä klubi-illassa ravintola Rantasipi-Ikituurissa Turussa. Forsman, Hohko ja Orma esiintyivät yhdesä kitaristi Jimi Suménin kanssa housebändinä helsinkiläisravintola Kaapelissa järjestetyssä Siniset illat -tapahtumassa nimellä Bambi 30.11.1996 ja Alanko vieraili yhtyeen solistina, jolloin he soittivat muun muassa Sielun Veljien kappaleita ja Onnenpyörä-kiertueen lauluja.


title: Sielun Veljet

text: Vuonna 2011 yhtye julkaisi uuden kappaleen, "Nukkuva hirviö", ja esiintyi Ilosaarirockin 40-vuotisjuhlissa saman vuoden heinäkuussa. Yhtye teki klubikiertueen marras-joulukuussa.


title: Sielun Veljet

text: Iskelmätaivas oli Ismo Alangon johtama lyhytikäinen vanhoja suomalaisia iskelmäkappaleita rock-versioina esittänyt yhtye, johon kuuluivat Alangon lisäksi Jukka Orma, Alf Forsman, Sakari Kuosmanen, Pedro Hietanen ja Karri Koivukoski. Yhtye teki lyhyen olemassaolonsa aikana vuonna 1982 vain kaksi keikkaa Vanhalla YO-talolla. Yhtyeestä muotoutui myöhemmin Sielun Veljet. Yleisradio taltioi yhtyeen myöhemmän keikan 17. elokuuta Vanhalla ylioppilastalolla ja on esittänyt siitä katkelmia radiossa ja televisiossa.


title: Carl Nielsen

text: Carl August Nielsen (9. kesäkuuta 1865 Sortelung – 3. lokakuuta 1931 Kööpenhamina) oli tanskalainen säveltäjä. Nielsen syntyi Fynin saarella. Hänen vanhempansa olivat Niels Jørgensen (1835–1916) ja Maren Kristine Johansen (1837–1896), joille syntyi 12 lasta. Isä oli maalari ja musikantti, ja perhe eli monia vuosia suuressa puutteessa. Lapsista kaksi kuoli nuorena, neljä muutti Yhdysvaltoihin ja yksi Australiaan. Kotimaahan jäi Carlin lisäksi kolme veljeä ja yksi sisar.


title: Carl Nielsen

text: Carl, lapsista järjestyksessä seitsemäs, oli musikaalinen. Hän harjoitteli viulunsoittoa kahdeksan vuoden ikäisestä isänsä ja kansakoulunopettajansa johdolla. Ensimmäisen sävellyksensä, polskan viululle, Carl sävelsi yhdeksänvuotiaana. Hän pääsi 14-vuotiaana (1879) soitto-oppilaaksi Odensen rykmentin soittokuntaan, jossa hän oppi soittamaan trumpettia ja muita puhallinsoittimia.


title: Carl Nielsen

text: Carl Nielsen halusi kuitenkin jatkaa viulunsoiton opintojaan, ja vuoden 1884 alusta hänet hyväksyttiin Kööpenhaminan konservatorion oppilaaksi. Siellä ollessaan hän aloitti myös sävellystyönsä. Hän sai opintonsa päätökseen vuonna 1886 ja toimi aluksi sijaisena eri orkestereissa, kunnes sai vuonna 1889 Kuninkaallisesta orkesterista toisen viulun soittajan paikan. Nielsen avioitui vuonna 1891 kuvanveistäjä Anne Marie Brodersenin (1863–1945) kanssa, ja heille syntyi kolme lasta, Irmelin Rose (s. 1891), Anne-Marie (s. 1893) ja Hans Børge (s. 1895). Lisäksi Nielsenillä oli kaksi avioliiton ulkopuolella syntynyttä lasta, Carl August Hansen (s. 1888) ja Rachel Siegman (s. 1912).


title: Carl Nielsen

text: Nielsen erosi vuonna 1905 Kuninkaallisen orkesterin viulistin toimesta. Sen jälkeen hän toimi sävellystyön ohella lisääntyvästi kapellimestarina. Vuosina 1908–1914 Nielsen oli Kuninkaallisen orkesterin kapellimestari, ja sen jälkeen hän toimi taas vapaana säveltäjänä ja orkesterinjohtajana. Säveltäjänä hän oli pääosin itseoppinut. Näinä vuosina hän oli jo Tanskan merkittävin klassisen musiikin säveltäjä ja sinfonikko. Vuoden 1931 alussa Nielsen nimitettiin Kööpenhaminan konservatorion johtajaksi, mutta hän ehti hoitaa tehtävää vain yhdeksän kuukautta ennen kuolemaansa. Hän oli potenut sydänvian oireita jo kymmenkunta vuotta, mutta työskennellyt kaiken aikaa intensiivisesti. Nielsen kuoli Kööpenhaminan Rigshospitalet-sairaalassa vähän puolen yön jälkeen 3. lokakuuta 1932.


title: Carl Nielsen

text:
Norwegian Air Shuttle on maalauttanut Nielsenin kuvan yhden Boeing 737-800 -koneensa pyrstöön.
Nielsen sävelsi yhteensä kuusi sinfoniaa, ja niitä pidetään säveltäjän huomattavimpina ja arvostetuimpina teoksina.


title: George Antheil

text: George Antheil (8. kesäkuuta 1900 – 12. helmikuuta 1959) oli yhdysvaltalainen säveltäjä. Aluksi hän sai arvostusta lähinnä pianistina. Hieman myöhemmin hänen avant-gardeteoksensa alkoivat saada suosiota. Säveltäjän tunnetuin teos lienee vuonna 1926 sävelletty "Ballet mécanique". Lisäksi Antheil sävelsi muun muassa elokuvamusiikkia.


title: Gregorio Allegri

text: Gregorio Allegri (1582 – 17. helmikuuta 1652) oli italialainen säveltäjä ja pappi, joka eli suurimman osan elämästään Roomassa.


title: Gregorio Allegri

text: Gregorio Allegri syntyi Roomassa ja lauloi kuoropoikana kappelissa 1591–1596. Vuosina 1600–1607 hän opiskeli Giovanni Maria Naninon johdolla. Vuodet 1607–1621 hän vietti laulajana ja säveltäjänä Fermon ja Tivolin katedraaleissa, kunnes hänestä tuli vuonna 1628 kuoronjohtaja, "maestro di cappella", Roomassa. Hän valmistui papiksi ja julkaisi motetteja, jotka saavuttivat suosiota, ja näistä syistä paavi Urbanus VIII otti hänet mukaan kapellikuoroonsa. Elämänsä viimeiset vuosikymmenet hän lauloi paavillisessa kuorossa. Allegri kuoli vuonna 1652, jolloin hänet haudattiin Rooman Chiesa Nuovaan.


title: Gregorio Allegri

text: Allegri sävelsi muun muassa useita motetteja. Hänen tunnetuin teoksensa on kuitenkin viisiääninen hengellinen a cappella -sävellys "Miserere", jonka arvellaan olevan peräisin 1630-luvulta. Sävellys, jota esitettiin vain pääsiäisviikolla, sai legendaarisen maineen ja sitä pidettiin pitkään Rooman Sikstitiiniläiskappelin omaisuutena, kunnes 14-vuotias Mozart vuonna 1770 kopioi sen ulkomuistista vain kerran sen kuultuaan.


title: Georges Auric

text: Georges Auric (15. helmikuuta 1899 – 23. heinäkuuta 1983) oli ranskalainen säveltäjä. Hän osoitti musikaalista lahjakkuutta jo nuorena: hänen ensimmäiset sävellyksensä julkaistiin, kun hän oli 15-vuotias. Auric tunnetaan parhaiten säveltämästään elokuvamusiikista.


title: George F. Kennan

text: Georg F. Kennan (16. helmikuuta 1904 – 17. maaliskuuta 2005) oli yhdysvaltalainen historiantutkija ja huippudiplomaatti, jolla oli merkittävä osa Yhdysvaltain kylmän sodan politiikassa.


title: George F. Kennan

text: Georhge F. Kennan opiskeli St. John's Northwestern Military Academyssa ja Princetonin yliopistossa. Hän toimi konsulina Sveitsissä vuodesta 1926, ja sen jälkeen Berliinissä, Tallinnassa ja Riiassa. Berliinin yliopistossa hänen pääaineenaan oli venäjän kieli.


title: George F. Kennan

text: Yhdysvaltain solmittua diplomaattiset suhteet Neuvostoliittoon Kennan seurasi suurlähettiläs William C. Bullittia Moskovaan vuonna 1933. Charles E. Bohlenin ja Loy W. Hendersonin ohella Kennan oli johtavia Neuvostoliiton asiantuntijoita 1930-luvulla. Robert F. Kelley oli valtion Itä-Euroopan suhteiden osaston johtajana. Kennan oli Prahassa Saksan miehitettyä Tšekkoslovakian. Yhdysvaltain liityttyä sotaan Kelley internoitiin Berliinissä. Kennan työskenteli sodan aikana Euroopan neuvonantajana komissiossa 1943-44. Kennan oli USA:n lähetystön johtajana Moskovassa kesäkuusta 1944 huhtikuuhun 1946.


title: George F. Kennan

text: Kennanin omakohtaisiin havaintoihin pohjautuva uusi strateginen oppi sisälsi ajatuksen, että Neuvostoliiton vaikutusvallan leviäminen on padottava. Hän lähetti tuhansia merkkejä käsittävän vuolaan sähkeen ulkoministeri James F. Byrnesille kuvatakseen uutta strategiaansa diplomaattisuhteiden hoitamisessa Neuvostoliiton kanssa. Jo ennen sähkeen lähettämistä Kennan oli yrittänyt välittää Yhdysvaltain hallitukselle realistista kuvaa Stalinin hallituksen politiikasta, mutta hänen viestinsä eivät olleet tavoittaneet Washingtonin korkeimpia päättäjiä. Viimeinen pisara Kennanille oli Neuvostoliiton edustajien nihkeys Kansainvälisen valuuttarahaston perustamisneuvotteluissa.


title: George F. Kennan

text: Kennanin sähke, niin sanottu "pitkä sähke" ja salanimellä "X" kirjoitettu heinäkuun 1947 artikkeli ""The Sources of Soviet Conduct"" "Foreign Policy" -lehdessä vaikuttivat merkittävästi Trumanin oppiin. Myöhemmin Kennan katsoi, että hänet ja hänen sähkeensä oli ymmärretty väärin, koska hän kannatti kommunismin patoamista diplomaattisin eikä sotilaallisin keinoin. Opin mukaan Yhdysvaltojen tuli tukea niitä kommunismin uhkaamia maita, jotka vielä olivat itäblokin ulkopuolella.


title: George F. Kennan

text: 1947–1948 Kennan työskenteli ulkoministeri Marshallin alaisuudessa. Kennanin mukaan Neuvostoliitto oli laajentumishaluinen ja Yhdysvallat voisi estää tätä sulkemispolitiikallaan, josta tulikin Yhdysvaltain politiikan perusta Neuvostoliittoa vastaan puolen vuosisadan ajaksi.


title: George F. Kennan

text: Kennan vietti vuodet 1951–1952 lähettiläänä Neuvostoliitossa, jossa hänet kuitenkin julistettiin persona non grataksi. Kennan toimi Yhdysvaltain lähettiläänä 1961–1963 Jugoslaviassa. Vuonna 1967 hän sopi tapaamisesta Josif Stalinin tyttären Svetlana Allilujevan kanssa Sveitsissä auttaen tätä loikkaamaan Yhdysvaltoihin.


title: George F. Kennan

text: Kennan toimi 1956–2005 Institute for Advanced Study -instituutissa. Kennanista tuli johtava Yhdysvaltain ulkopolitiikan kriitikko. Aikaisemmin hän oli ollut luennoitsijana instituutissa 1950–1952. Vatikaani palkitsi Kennanin paavin myöntämällä Pacem in Terris Award-palkinnolla 1982. Vuonna 1989 presidentti George H. W. Bush myönsi hänelle Vapauden mitalin.


title: George F. Kennan

text: Kennan kirjoitti elämänsä aikana 17 kirjaa ja useita artikkeleita kansainvälisistä suhteista. Hän voitti vuonna 1956 ilmestyneellä teoksellaan "Russia Leaves the War" Pulitzer-palkinnon historiassa sekä National Book Award -palkinnon. Kennan voitti uudelleen Pulitzerin muistelmateoksellaan "Memoirs 1925–1950" vuonna 1967. Muistelmien vuoteen 1963 ulottuva ulottuva toinen osa ilmestyi 1972. Muita hänen teoksiaan ovat "American Diplomacy 1900–1950" (1951), "Sketches from a Life" (1989) ja "Award the Gragged" (1993). Kennanin teokset käsittelivät varsinkin Yhdysvaltain ja Neuvostoliiton suhteita, mutta hän teki myös tutkimuksia 1800-luvun eurooppalaisesta diplomatiasta ja ensimmäisen maailmansodan syistä.


title: George F. Kennan

text: Kennanin tuotannosta on suomennettu teokset "Demokratia ja ylioppilasvasemmisto" (1972; alkuteos "Democracy and the Student Left" 1968) ja "Ydinharha: Neuvostoliiton ja Yhdysvaltain suhteet pommin varjossa " (1982; alkuteos "The Nuclear Delusion: Soviet-American Relations in the Atomic Age").


title: Juan Perón

text: Juan Domingo Perón (8. lokakuuta 1895, Buenos Aires – 1. heinäkuuta 1974, Buenos Aires) oli Argentiinan presidentti vuosina 1946–1955 ja uudelleen 1973–1974. Välillä hän oli maanpaossa. Hän jätti Argentiinan politiikkaan peronismina tunnetun ideologian. Hänen toinen vaimonsa oli kuuluisa näyttelijä Eva "Evita" Perón ja kolmas Isabel Martínez de Perón, joka seurasi häntä presidenttinä.


title: Juan Perón

text: Perón syntyi italialais-espanjalais-skotlantilaisen pientilallisen poikana, joka meni sotilasakatemiaan 1911. Hän toimi myöhemmin akatemian kouluttajana ja vieraili 1939 Mussolinin Italiassa, matkustaen Saksan ja Espanjan kautta. Näistä maista hän sai luultavasti korporatistisen politiikkansa vaikutteet.


title: Juan Perón

text: Eversti Perón tuli vuonna 1943 sotilasjuntan työministeriksi. Työministerinä hän perusti häntä tukevan ammattiyhdistysliikkeen, johon kuului paljon köyhiä työläisiä, descamisadoseja (kirjaimellisesti paidattomia). Perónin hallituskumppanit olivat hyvin huolestuneita hänen kansansuosiostaan ja pidättivät Perónin lokakuussa 1945, mikä sai descamisadot raivoihinsa, ja he aloittivat suurmielenosoitukset radiotoimittaja Eva "Evita" Duarten yllyttäminä. Evita ja Perón menivät naimisiin ja 1946 Perón valittiin presidentiksi antiamerikkalaisen ja populistisen kampanjan avulla.


title: Juan Perón

text: Perón aloitti käänteentekevät sosiaaliset uudistukset, kansallisti ulkomaiset yritykset ja aloitti laajat työllisyyshankkeet. Sodan jälkeen maahan tuli runsaasti pakolaisia mm. Saksasta.


title: Juan Perón

text: Peron antoi turvapaikan monille Euroopasta paenneille saksalaisille sotarikollisille sekä esimerkiksi Kroatian fasistipuolueen Ustasan jäsenille ja Ranskan Vichyn hallituksen kannattajille. Peronin valtakaudella Argentiinaan muuttivat esimerkiksi Auschwitzin kuolemanenkelinä tunnettu natsitohtori Josef Mengele, juutalaisten kuljetuksista keskitysleireihin vastannut Adolf Eichmann, Kroatian sodan aikainen diktaattori Ante Pavelić, Sobibórin keskitysleirin komendantti Franz Stangl ja Lyonin teurastaja SS-Haupsturmfuhrer Klaus Barbie. Peron on yhdistetty myös natsihallinnon sodanjälkeiseen rahanpesuun.


title: Juan Perón

text: Vuonna 1949 säädettiin uusi perustuslaki, joka vahvisti presidentin valtaa. Perónin tukijoiden hallitsema kongressi sääti lain, joka kielsi presidentin arvostelemisen. Vuonna 1951 Perón valittiin uudelleen presidentiksi suurella enemmistöllä. 1950-luvun alkuun mennessä sodan jälkeen kerätyt reservit alkoivat olla lopussa ja Perónin itsevaltainen tyyli herätti tyytymättömyyttä. Hän vastasi kiristämällä komentoa. Evita kuoli syöpään 1952, minkä jälkeen Perónin suosio alkoi hiipua.


title: Juan Perón

text: Kesäkuussa 1955 laivasto yritti vallankaappausta, mutta uskolliseksi jäänyt armeija kukisti sen. Syyskuussa kaikki puolustushaarat nousivat kuitenkin yhdessä kapinaan ja kolmipäiväisissä taisteluissa kuoli tuhansia. Perón pakeni Paraguyan presidentti Alfredo Stroessnerin avulla, joka lähetti laivan Río de la Plata joelle evakuoimaan sotalaivalla Peronin Paraguayhin josta Peron asettui Panamaan jossa hän tapasi tulevan kolmannen vaimonsa María Estela Martínezin eli Isabelitan. Isabelita työskenteli tuolloin cabareetanssijana. 35 vuotta vanhempi Perón otti Isabelin mukaansa Francon Espanjaan vuonna 1961. Peron eli Espanjassa Francon avulla. Jyrkkä katolinen maa ei voinut hyväksyä Perónin asumista nuoren naisen kanssa, joten marraskuussa 1961 entinen presidentti meni naimisiin kolmannen kerran.


title: Juan Perón

text: Maanpaosta Perón käytti valtaa luomiensa joukkoliikkeiden kautta. 11. maaliskuuta 1973 Argentiinassa järjestettiin ensimmäiset vaalit kymmeneen vuoteen. Perónia estettiin osallistumasta, mutta hänen tukijansa Héctor José Cámpora valittiin presidentiksi ja Perónin seuraajat saivat hallintaansa myös kongressin molemmat kamarit. Cámpora erosi heinäkuussa 1973, jolloin piti järjestää uudet vaalit. Asevoimat salli Perónin palata maanpaosta ja hän asettui ehdolle varapresidenttinään vaimonsa. Perón-Perón-lista sai vaaleissa yli 60 % äänistä. Hänen vakautusyrityksensä epäonnistui ja viimeisiä vuosia leimasi poliittinen ja taloudellinen kaaos ja terrori.


title: Juan Perón

text: Perón sairastui vakavasti ja kuoli 1. heinäkuuta 1974 oltuaan alle vuoden virassaan. Presidentinvirka jäi Isabelitan hoidettavaksi 29. kesäkuuta 1974, ja näin hänestä tuli yksi maailman ensimmäisistä naispresidenteistä. Kaksi vuotta myöhemmin Isabelitan virkakausi kuitenkin päättyi Jorge Videlan johtamaan sotilasvallankaappaukseen.


title: Juan Perón

text: Vuonna 2006 Peronin jäännökset siirrettiin mausoleumiin Buenos Airesin ulkopuolelle.


title: Ulrich Zwingli

text: Ulrich (Huldreich) Zwingli () oli Sveitsin uskonpuhdistuksen alullepanija ja Sveitsin reformoidun kirkon perustaja.


title: Ulrich Zwingli

text: Ulrich Zwingli oli kahdeksasta pojasta kolmanneksi vanhin. Hänet lähetettiin jo viisivuotiaana pappissetänsä Bartholomäus Zwinglin luo Weeseniin. Kymmenvuotiaana hänet lähetettiin Baseliin oppimaan latinaa. Kolmen vuoden kuluttua hän lähti Berniin, jossa dominikaanit yrittivät saada nuoren Zwinglin liittymään noviisina järjestöönsä. Hänen isänsä ja setänsä eivät kuitenkaan hyväksyneet tätä, ja hän lähti Bernistä jättäen latinan opintonsa kesken. Hän ilmoittautui Wienin yliopistoon talvilukukaudeksi 1498, mutta hänet erotettiin sieltä yliopiston arkistojen mukaan. Asia ei ole kuitenkaan täysin varma. Ainakin 1500 kesälukukaudella Ulrich oli opiskelemassa. Zwingli jatkoi opintojaan Bernissä vuoteen 1502, jolloin hän siirtyi Baselin yliopistoon, josta hän valmistui maisteriksi 1506. Hän opiskeli näissä yliopistoissa skolastiikkaa, humanistisia tieteitä, kreikkaa ja hepreaa. Lisäksi Zwingli luki alkukielellä Uutta testamenttia ja kirkkoisien teoksia.


title: Ulrich Zwingli

text: Zwingli tuli papiksi Glarusiin vuonna 1506, jossa hän vaikutti vuoteen 1516 asti. Nuorena pappina hän ei ollut opiskellut juurikaan teologiaa, mutta se ei ollut epätavallista tuohon aikaan. Glaruksen seurakunnassa hän toimi taitavana saarnaajana ja vastusti sikäläistä anekauppiasta, paavinvaltaa ja kiirastulioppia. Glaruksen kantonista lähti paljon palkkasotilaita taistelemaan ympäri Eurooppaa. Lisäksi Sveitsin valtioliiton välit olivat epävakaat suhteessa Ranskaan, Habsburgeihin ja Kirkkovaltioon. Näissä ulkopoliittisissa kiistoissa Zwingli tuki uskollisesti paavia, minkä ansiosta paavi Julius II myönsi hänelle eläkkeen. Sveitsin valaliitto Uldrych Zwinglin aikana koostui kolmetoista valtion (kantonin) sekä sidoksissa olleiden valtioiden yhteisestä liitosta . Toisin kuin nykyinen moderni valtio Sveitsi, joka toimii liittohallituksena, kolmetoista valtiota olivat lähes riippumattomia, hoitaen oman sisä-ja ulkopolitiikan. Tämä suhteellinen riippumattomuus toimi pohjana konfliktin aikana uskonpuhdistuksen aikana. Armeijan pyrkimykset saivat lisäpontta hankkia uusia alueita ja resursseja, kuten nähdään esimerkiksi Vanhan Zürichin sodan aikana.


title: Ulrich Zwingli

text: Zwinglin aikana uskonnolliset ryhmittymät lähettivät nuoria miehiä taistelemaan sotiin ulkomaille, mikä nähtiin rikkauksien kasvattamisena kantonien viranomaisille. Zwingli osallistui kenttäpappina kahdelle sotaretkelle italialaisia ja ranskalaisia vastaan niin Novaran taistelussa 1513 kuin Marignanon taistelussa 1515. Retkillä nähdyt sodan julmuudet vaikuttivat Zwinglin toimintaan uskonpuhdistajana, ja hän omaksui politiikan keinoksi toteuttaa Jumalan tahtoa valtiossa. Tältä ajalta ovat hänen varhaisimmat säilyneet teoksensa, jotka hyökkäsivät palkkasoturiksi ryhtymistä vastaan. Marignanon murskaavan tappion jälkeen Glarusin alueella mielialat kääntyivät paavin kannattajia ja ranskalaisten vastustajia kohtaan, minkä takia Zwingli päätti vetäytyä Einsiedelniin Schwyzin kantoniin. Einsiedelnissä "Mustan Madonnan luostarissa" hän toimi kaksi vuotta. Siellä hän törmäsi katolisen luostarielämän epäkohtiin, siveettömyyteen ja välinpitämättömyyteen hengellisissä asioissa.


title: Ulrich Zwingli

text: Toimiessaan Glaruksessa ja Einsiedelnissä Zwingli opiskeli kreikkaa ja latinaa. Hän keräsi yli 300 kirjan kirjaston klassisista ja skolastistisista teoksista. Hän kävi kirjeenvaihtoa sveitsiläisten humanistien kanssa sekä tutustui Erasmus Rotterdamilaisen teoksiin. Zwingli myös tapasi Erasmuksen tämän asuessa Baselissa 1514-16. Erasmuksen vaikutus näkyy Zwinglin pasifismissa sekä hänen keskittymisessään saarnaamiseen.


title: Ulrich Zwingli

text: Zwingli oli saanut mainetta taitavana saarnaajana ja kirjoittajana. Loppuvuodesta 1518 Zürichissä vapautui kirkkoherran paikka. Kaupungissa kannatettiin humanistien ja Erasmuksen ajatuksia ja valtio vastusti niin ranskalaisia kuin palkkasoturina toimimista. Näistä syistä Zwingli valittiin kirkkoherraksi, ja hän muutti kaupunkiin vuodenvaihteessa 1518-1519. Zürichissä Zwingli tutustui Martti Lutheriin ja omaksui hänen oppinsa uskonvanhurskaudesta. Samaan aikaan Zwingli alkoi kehittää omaa teologista oppiaan.


title: Ulrich Zwingli

text: Hänen käsityksensä mukaan kirkkoa ei voitu uudistaa humanistien viisauden voimalla, vaan Jumalan hengellä, evankeliumin sanan ja uskon kautta. Tämä oli muutos, sillä Zwingliä pidettiin johtavana humanistina. Tammikuussa 1519 kaupunkiin yritti päästä aneiden kerääjä. Zwingli hylkäsi anekaupan. Tämä tapahtui reilu vuosi sen jälkeen, kun Luther oli julistanut teesinsä. Zürichin kaupunginvaltuusto ei päästänyt aneiden kerääjää kaupunkiin. Konstanzin piispa yritti sovitella tilannetta ja aneiden kerääjä joutui poistumaan. Sovittelusta huolimatta Zwinglin saarnat muuttuivat nopeasti yhä radikaalimmiksi. Hänen suhtautumisensa paavin valtaan muuttui, hän hylkäsi pyhimykset, epäili helvetintulta ja väitti, etteivät kastamattomat lapset joudu siihen. Zwingli kielsi olevansa kirkon uudistaja ja vain vaativansa siirtymistä Raamatun mukaiseen uskonnon harjoittamiseen. Elokuussa 1519 Zürichissä puhkesi rutto, johon kuoli neljäsosa kaupungin asukkaista, ja kaupungin valtasivat maailmanlopun tunnelmat. Kaikki siihen kykenevät jättivät kaupungin, mutta Zwingli jatkoi saarnaamistaan melkein kuollen itsekin ruttoon vuonna 1520. Sairautensa aikana hän tutustui lähemmin Lutherin teoksiin. 1521 Zwingli sai Zürichin kansalaisuuden.


title: Ulrich Zwingli

text: Zwingli rikkoi paaston näyttävästi 9. maaliskuuta 1522 jakamalla kaksi savustettua makkaraa muiden osallistujien kanssa ja puolusti tekoaan myöhemmin saarnassaan. Hänen mukaansa paastoa ei tarvinnut noudattaa, sillä Raamatussa ei ollut yleistä sääntöä paastoamisesta, eikä tällaisten sääntöjen rikkominen ollut synti. Konstanzin hiippakunta lähetti lähetystön Zürichiin. Kaupunginvaltuusto tuomitsi paaston rikkomisen, mutta otti itselleen määräysvallan uskonnollisissa asioissa, mikä oli itse asiassa vielä radikaalimpaa kuin paaston rikkominen. Piispa tuomitsi kaupunginvaltuuston päätöksen ja vaati palaamista vanhaan järjestelmään.


title: Ulrich Zwingli

text: Heinäkuussa Zwingli tukijoineen lähetti piispalle kirjeen, jossa hän vaati tätä hyväksymään pappien avioliitot. Piispa vastasi vaatimalla Zürichin hallintoa palauttamaan järjestyksen. Zwingli oli jo salaisesti aiemmin saman vuonna solminut avioliiton Anna Reinhartiin, aatelismiehen lesken kanssa. Paikallinen papisto tuki kuitenkin Zwingliä ja hän puolusti itseään julkisesti kerettiläisyyden syytöksiä vastaan. Hän kielsi kirkon johdolta kaiken tuomiovallan vedoten sen korruptoituneisuuteen. Vielä samana vuonna Zwingli tapasi fransiskaani François Lambertin, jonka kanssa hän väitteli neljä tuntia tuomiokapitulin edessä, saaden Lambertin vakuuttuneeksi uskostaan.


title: Ulrich Zwingli

text: Kirkollinen levottomuus oli levinnyt nyt jo ympäri konfederaation. Joulukuussa 1522 konfederaation neuvosto kehotti jäseniään kieltämään uudet opetukset, minkä jälkeen Zürichin kaupunginvaltuusto päätti tehdä oman ratkaisunsa. Vuonna 1523 toimeenpantiin Zürichissä raadin suostumuksella uskonpuhdistus. Uskonpuhdistuksen seurauksena päätettiin kaupunkien luostarien lakkauttamisesta. Zwingli piti saarnan asemaa keskeisenä, joten hän puhdisti ja yksinkertaisti jumalanpalveluksen, jossa sallittiin vain Raamatun luku ja saarna. Myös ehtoollisen viettoa rajoitettiin neljään kertaan vuodessa. Zwinglin uskonnollisessa käsityksessä käytännölliset ja siveelliset näkökohdat olivat etualalla. Zwingli kirjoitti väittelyä varten 67 teesiä. Syyskuussa Leo Judd, Zwinglin ystävä, kollega ja tukija vaati luopumista kaikista kuvista Sveitsin kirkoissa, mikä johti mielenosoituksiin. Zürichin toisessa väittelyssä lokakuun 26. päivänä 1523 todettiin, että uskonpuhdistusta on jatkettava.


title: Ulrich Zwingli

text: 2. huhtikuuta 1524 Zwingli meni virallisesti naimisiin Anna Reinhartin kanssa, kolme kuukautta ennen heidän ensimmäisen lapsensa syntymää. He saivat neljä lasta: Regulan, Wilhelmin, Ulrichin ja Annan.


title: Ulrich Zwingli

text: Vuonna 1524 messusta annettiin varovainen ratkaisu: kukin sai toimia vakaumuksensa mukaan. Kesällä 1524 tapahtui myös levottomuuksia ja Ittingenin kartusiaaniluostari ryöstettiin. Zwinglin radikaalit seuraajat anabaptistit omaksuivat perinteisen kirkon vastustamisen ja vaativat valtion liittämistä kirkkoon. Zwinglistä tuli myös Zürichin valtiollinen johtaja. Vuonna 1526 Badenissa pidettiin uskonkeskustelu, johon he olivat kutsuneet Ingolstadtin Johannes Eckin, mutta Zwingli ei saapunut keskusteluun. Kuitenkin Zwingli oli yhteydessä henkilöiden kanssa, jotka olivat hänen asiallaan Badenissa 21. toukokuuta -8. kesäkuuta 1526. Kumpikin osapuoli julisti voittaneensa. Eckin ja Zwinglin väittely Raamatun arvovallasta ehtoolliskysymyksessä johti siihen, että Zwingli julistettiin pannaan väittelyn tuloksena vuonna 1527.


title: Ulrich Zwingli

text: Reformaatio eteni halki Sveitsin. Urin, Schwyzin, Unterwaldenin, Luzernin, Zugin ja Friborgin kantonit vastustivat Zwinglin aloittamaa uskonpuhdistusta. Uskonpuhdistus johti Zürichin viiden muun Sveitsin kantonin kanssa eroamiseen roomalaiskatolisen kirkon valtapiiristä, Valaliitosta. Seurauksena oli Zürichin joutuminen ahtaalle katolisen Valaliiton asettaessa rajat Sveitsin sisällä. Bernin liityttyä uskonpuhdistukseen vuonna 1528 Zwingli aloitti taistelun katolisia alkukantoneja sekä Etelä-Saksan ruhtinaita vastaan. Katoliset vahvistivat asemiaan muodostamalla puolustusliiton, Kristillisen unionin, Itävallan kanssa vuonna 1529. Spierin valtiopäivillä päätettiin uskonpuhdistuksen lopettamisesta ja Zwingli joutui samoihin aikoihin ehtoollisopissa kiistaan Lutherin kanssa Marburgin uskontokeskustelussa vuonna 1529. Zwingli painotti ehtoollisen vertauskuvallisuutta Lutherin korostaessa Kristuksen läsnäoloa ehtoollisella. Luterilaiset ehdottivat, että molemmat myöntäisivät Kristuksen läsnäolon ehtoollisella. Tähän Zwingli ei suostunut. Seurauksena oli uskonpuhdistuksen hajaantuminen luterilaiseen ja reformoituun kirkkoon.


title: Ulrich Zwingli

text:
Kansallinen hajaannus Sveitsissä alkoi katolisten, luterilaisten ja Zwingliä kannattaneiden reformistien kesken. Zwinglin ehdottaessa yhteistä sotilasliittoutumaa Lutherin kanssa tämä kauhistui ajatuksesta. Zwingli liittyi Hessenin sopimukseen vuonna 1530. Sopimus oli puolustusliitto keisaria ja paavia vastaan. Sota kuitenkin syttyi ja katolisten armeija hyökkäsi Zürichia vastaan. Zwingli kaatui sotapappina katolilaisia vastaan käydyssä Kappelin taistelussa, jossa kaatui yli neljäsataa Zürichin sotilasta. Sota päättyi toiseen Kappelin rauhaan. Seurakunnat saivat siinä oikeuden määrätä tunnustuksensa kuten tähänkin asti. Reformistien hallussa olevat alueet kuitenkin palautuivat katolisen kirkon alaisiksi. Jean Calvinin myöhemmin uudelleen aloittama uskonpuhdistus lisäsi Sveitsin reformoidun kirkon valtaa Sveitsissä.
Marburgin uskonkeskustelussa Zwingli ilmaisi kannatuksensa reinkarnaatio eli jälleensyntymisajatukselle:


title: Pixies

text: Pixies on yhdysvaltalainen vaihtoehtorock-yhtye. Yhtye perustettiin Bostonissa vuonna 1986 ja oli olemassa vuoteen 1993 saakka, tehden yli kymmenen vuoden tauon jälkeen paluun vuonna 2004. Pixies ei menestynyt myyntilistoilla erityisen hyvin varsinkaan kotimaassaan, mutta sitä pidetään eräänä tärkeimmistä 1990-luvun vaihtoehtorockin vaikuttajista. Muun muassa yhtyeen albumit "Surfer Rosa" ja "Doolittle" ovat vuosien saatossa saavuttaneet klassikon aseman. Pixies nautti kuitenkin Yhdistyneessä kuningaskunnassa ja Euroopassa suurta kulttisuosiota. Yhtyeen keulakuva Black Francis, Pixiesin kappaleiden pääasiallinen kirjoittaja, on luonut yhtyeen jälkeen menestyksekkään uran nimellä Frank Black.


title: Pixies

text: Yhtyeen musiikissa oli vaikutteita punkista, popista ja surf-musiikista ja se oli samaan aikaan melodista mutta karheaa. Sanoitukset olivat surrealistisia mutta käsittelivät monia arkoja aiheita kuten mielenterveydellisiä ongelmia, ruumiinvammoja ja insestiä. Pixiesille tunnusomaisia olivat rauhallisia säkeistöjä seuranneet raskaat kertosäkeet – tyylikeino, jota myöhemmin hyödynsivät muun muassa Nirvana, The Smashing Pumpkins ja Radiohead.


title: Pixies

text: Pixiesin tunnettuja kappaleita ovat muun muassa ”Where Is My Mind?”, ”Hey”, ”Gigantic”, ”Debaser”, ”Here Comes Your Man”, ”Monkey Gone to Heaven”, ”Velouria” ja ”Planet of Sound”


title: Elliptinen galaksi

text: Elliptinen galaksi on nimensä mukaisesti ellipsoidin muotoinen galaksi. Se on yksi Hubblen luokittelun mukaisista galaksityypeistä. Pienet elliptiset galaksit muistuttavat pallomaisia tähtijoukkoja ja ovat vain vähän niitä isompia; suuret elliptiset galaksit ovat massiivisimpia tunnettuja kohteita. Noin 20 % havaituista galakseista on elliptisiä; todellisen määrän uskotaan olevan vain puolet siitä, sillä pieniä epäsäännöllisiä galakseja on enemmän kuin pystymme havaitsemaan.


title: Elliptinen galaksi

text: Elliptisen galaksin tähdet ovat keskittyneet tiiviin ytimen ympärille, josta etäämmälle mentäessä tähtiä on vähitellen yhä harvemmin. Toisin kuin kierteisgalaksilla, elliptisen galaksin tähdet kiertävät ydintä enemmän tai vähemmän satunnaisilla radoilla toistensa suhteen, eikä galaksi siten itsessään pyöri juuri lainkaan. Galaksi sisältää hyvin vähän tähtienvälistä materiaa, nuoria tähtiä ja avoimia tähtijoukkoja. Sen sijaan pallomaisia tähtijoukkoja saattaa olla suuren galaksin ympärillä jopa tuhansia.


title: Elliptinen galaksi

text: Elliptisen galaksin tähdistä valtaosa on niin sanottuja toisen populaation tähtiä. Ne olivat ensimmäisiä pitkäikäisiä tähtiä maailmankaikkeuden synnyn jälkeen, ja sisältävät hyvin vähän metalleja (tähtitieteessä metalli on mikä tahansa heliumia raskaampi alkuaine). Toisen populaation tähdet ovat väriltään keskimäärin keltaisia, mikä aiheuttaa elliptisille galakseille niiden kellertävän värin.


title: Elliptinen galaksi

text: Elliptiset kääpiögalaksit ovat hyvin pieniä: niissä on vain satoja miljoonia tai muutamia miljardeja tähtiä, ja niiden koko saattaa olla vain 5000 valovuotta. Suurimmat jättiläisellipsigalaksit sen sijaan sisältävät jopa useita biljoonia (10) tähtiä ja ovat yli puolen miljoonan valovuoden läpimittaisia. Vertailun vuoksi tyypillinen kierteisgalaksi Linnunrata on kiekon halkaisijaltaan 100 000 valovuoden kokoinen ja sisältää 200–400 miljardia tähteä.


title: Elliptinen galaksi

text: Klassisen käsityksen mukaan elliptisten galaksien materia kului heti alussa kokonaan tähtiin, minkä takia niissä on nyt vain ikääntyneitä tähtiä. Muodostuneet tähdet olivat lähinnä keskikokoisia tai pieniä ja siten hyvin pitkäikäisiä, eikä uutta materiaa ole juuri ehtinyt syntyä supernovista tai tavallisista novista.


title: Elliptinen galaksi

text: Nykykäsityksen mukaan elliptiset galaksit ovat syntyneet kahden tai usean pienemmän galaksin törmättyä ja sulauduttua toisiinsa. Tämä selittää tähtien epäyhtenäiset kiertoradat galaksin keskustan ympäri ja sen, miksi galaksijoukkojen keskuksissa usein on jättiläismäisiä elliptisiä galakseja.


title: Vaihtoehtorock

text: Vaihtoehtorock (englanniksi alternative rock, joskus alt rock tai pelkästään alternative) on yleistermi, joka syntyi 1980-luvun alussa kuvaamaan niitä rockyhtyeitä, joiden musiikki ei sopinut aikansa "valtavirran" esittämiin tyylisuuntiin. Termi ei tarkoita mitään yhtenäistä musiikkityyliä, vaan se sisältää esimerkiksi indie rockin, post punkin, hardcore punkin, college rockin, uuden aallon ja shoegazingin.


title: Vaihtoehtorock

text: 1980-luvulla useimpien vaihtoehtorockyhtyeiden musiikillisena pohjana oli punkrock. Monet vaihtoehtorockyhtyeet ovat saaneet vaikutteita myös 1960-luvun rockmusiikista sekä rockin ulkopuolista musiikkilajeista, kuten folkista, reggaesta tai jazzista.


title: Vaihtoehtorock

text: 1980-luvun merkittävimpiin vaihtoehtorockyhtyeisiin kuuluivat R.E.M., Talking Heads, Sonic Youth, The Replacements, Hüsker Dü ja Pixies Yhdysvalloissa sekä Depeche Mode, Red Hot Chili Peppers , Radiohead, The Smiths ja The Cure. Suomessa vaihtoehtorock jäi vielä tuolloin marginaaliseksi, mutta sitä edustivat muun muassa Radiopuhelimien ja Nights of Iguanan kaltaiset yhtyeet.


title: Vaihtoehtorock

text: 1990-luvun alussa vaihtoehtorock siirtyi Nirvanan ja muiden grunge-yhtyeiden myötä lähemmäksi valtavirtaa. Nykyään monet aiemmin vaihtoehtoisina pidetyt musiikkisuuntaukset menestyvät kaupallisesti, mistä on esimerkkinä vaikkapa nu metal -tyylisuuntaus.


title: Kultahamsteri

text: Kultahamsteri ("Mesocricetus auratus") on hamstereiden alaheimoon kuuluva uhanalainen jyrsijä ja yleisimmin lemmikkinä pidettävä hamsterilaji. Lemmikkiharrastajat käyttävät siitä nimityksiä "syyrianhamsteri" ja "syyrialainen hamsteri". On myös pienikokoisempia pikkuhamstereita, jotka ovat omia lajejaan. Kultahamsterin elinikä on keskimäärin 1,5–2,5 vuotta.


title: Kultahamsteri

text: Kultahamsteri löydettiin vuonna 1839, kun tiedemies George Robert Waterhouse ilmoitti löytäneensä uuden hamsterilajin luurangon ja nahan. Se sai nimen "Mesocricetus auratus" (keskikokoinen kultainen hamsteri). Neljäkymmentä vuotta myöhemmin eli 1879 James Skene vei lajin yksilöitä Englantiin. Tämä kanta eli noin kolmekymmentä vuotta, jonka jälkeen kultahamstereita ei ollut vankeudessa ennen huhtikuuta 1930, jolloin tohtori Israel Aharoni löysi erämaa-alueelta Syyriasta lähellä Aleppoa naaraan, jolla oli 12 poikasta. Nuoret hamsterit vietiin Jerusalemin heprealaiseen yliopistoon. Kasvattaminen ei kuitenkaan onnistunut, sillä neljä karkasi ja naaraspuolinen yksilö kuoli tapeltuaan ainoan elossa olevan uroksen kanssa. Neljä kuukautta myöhemmin toinen naaras sai poikasia. Ne olivat ensimmäisiä vankeudessa syntyneitä poikasia. Vuoden sisällä uroshamsterista tuli 364 hamsterin kantaisä.


title: Kultahamsteri

text: Vuonna 1931 lähetettiin kaksi paria hamstereita Englantiin tohtori Edward Hindlelle. Ne viihtyivät siellä hyvin ja ne lahjoitettiin Lontoon eläintarhalle vuonna 1940. Vähitellen hamstereita alettiin myydä myös yleisölle. Sodan jälkeen ihmiset olivat niin kiinnostuneita, että vuonna 1945 perustettiin kerho "The British Hamster Club" (suom. Britannian Hamsterikerho). Amerikkaan ensimmäiset hamsterit tuotiin vuonna 1938, ja 10 vuotta myöhemmin niitä arveltiin siellä olevan 10 000. Kaikki nämä amerikkalaistuneet sekä Euroopassa lemmikkeinä pidettävät hamsterit olivat yhden ainoan jerusalemilaisparin jälkeläisiä.


title: Kultahamsteri

text: Kultahamsterista on neljä turkkimuunnosta. Näitä ovat lyhytkarvainen, pitkäkarvainen, rex ja satiini. Rex tarkoittaa kiharakarvaista ja satiini kiiltävää karvaa. Hamsteri voi olla myös yhtä aikaa esimerkiksi pitkäkarvainen, satiini sekä rex, eli pitkä-, kiiltävä- ja kiharakarvainen. Värimuunnoksia on vieläkin useampia, kuten valkonauhainen, creme, suklaa ja monet muut. Vanha nimi, kultahamsteri, tulee luonnonvaraisen hamsterin väristä, joka oli viljapellon kultainen, mutta järkevämpää on käyttää nimitystä syyrianhamsteri tai syyrialainen hamsteri, koska sillä on niin paljon eri värimuunnoksia.


title: Kultahamsteri

text: Kultahamsteri on lemmikkinä pidettävistä hamsterilajeista suurikokoisin. Täysikasvuinen yksilö on noin 15 cm pitkä, sillä on tylppä kuono ja melko leveä pää. Sen suuret korvat ovat pystyssä, kun se on hereillä ja virkeä. Lajin yksilöillä on melko lyhyet raajat. Etujaloissa on neljä varvasta ja surkastunut peukalo, kun taas takatassuissa on viisi varvasta. Kultahamsterin häntä on hyvin lyhyt, vain noin yhden senttimetrin mittainen.


title: Kultahamsteri

text: Hamsterin silmät ovat suuret, mustat, punaiset tai ruskeat. Tästä huolimatta hamsterilla ei ole tarkka näkö, päinvastoin se on likinäköinen. Sekä sen kuulo- että hajuaisti ovat näköaistia paremmin kehittyneet, samoin tuntoaisti.


title: Kultahamsteri

text: Hamsteri voi näyttää massiiviselta, mutta painaa vähän. Poskipussit ovat hamsterin tunnetuin tunnusmerkki. Ne ulottuvat poskista hartioille saakka. Hamsterilla on talttamaiset hampaat, jotka kasvavat läpi elämän.


title: Kultahamsteri

text: Kultahamsteri on yöeläin. Pääosin se nukkuu koko päivän, mutta se saattaa heräillä syömään, juomaan tai tarpeilleen kesken unien. Poikasia syntyy tavallisesti kerrallaan 6–12 yksilöä ja ne ovat syntyessään karvattomia. Niiden imetys kestää 3–4 viikkoa.


title: Е

text: Е on kyrillinen kirjain. Se sisältyy bulgarian, jakuutin, makedonian, marin, serbian, ukrainan, valkovenäjän ja venäjän aakkosiin. Jakuutin kielessä se tosin esiintyy vain venäjän kielestä lainatuissa sanoissa.


title: Е

text: Latinalaisissa aakkosissa on samannäköinen merkki E. Unicodessa nämä ovat kuitenkin eri merkit.


title: Е

text: Е ääntyy tavallisesti vokaalina /je/, /e/, /jɛ/ tai /jɛ/. Sen äännearvo on bulgariassa /ɛ/, makedoniassa /e/, marissa /e/, serbiassa /ɛ/, ukrainassa /e/, valkovenäjässä /jɛ/ tai /ɛ/ ja venäjässä /je/, /e/ tai /ɛ/. Ukrainassa äännettä /je/ merkitään kirjaimella є, ja valkovenäjässä ja venäjässä äännettä /ɛ/ merkitään myös kirjaimella э.


title: Ё

text: Ё on kyrillinen kirjain. Se sisältyy jakuutin, marin, ruteenin, valkovenäjän ja venäjän aakkosiin. Jakuutin kielessä se tosin esiintyy vain venäjän kielestä lainatuissa sanoissa. Kirjaimella on eri äänne kuin latinalaisella kirjaimella Ë.


title: Ё

text: Kirjaimen keksi vuonna 1783 ruhtinatar Jekaterina Daškova ja sitä käytti ensi kertaa kirjallisissa julkaisuissa Nikolai Karamzin korvaamaan io-yhdistelmää joissain tapauksissa. Kirjainta nykyisin käytetään harvoin kirjoitetussa venäjässä, ja se korvataan е:llä (je), vaikka se kuuluukin oikeinkirjoitukseen. Ё:tä käytettiin yleisesti vielä toisen maailmansodan jälkeen, mutta se on jäänyt vähitellen käytöstä. Se kirjoitetaan edelleen sanakirjoihin, lastenkirjoihin ja kielen opiskelijoiden oppikirjoihin. Äidinkielenään venäjää puhuvat tuntevat sanojen oikean lausuntatavan oikeinkirjoituksen epätarkkuuksista huolimatta.


title: Ё

text: Huolellisessa oikeinkirjoituksessa kirjainta käytetään, esimerkiksi Aleksandr Solženitsyn ja kirjallisuuslehti "Literaturnaja gazeta" julkaisevat aina tekstinsä ё-kirjainta käyttäen.


title: Ё

text: Ё ääntyy tavallisesti vokaalina /o/ tai /jo/. Sen äännearvo on marissa /jo/, valkovenäjässä /jo/ ja venäjässä /o/tai /jo/.


title: Ё

text: Suomen Ö korvataan venäjäksi Ё. Esimerkiksi Ylöjärvi on venäjäksi Юлёярви.


title: Є

text: Є on kyrillinen kirjain. Se sisältyy ukrainan aakkosiin.


title: Є

text: Є on ukrainassa vokaalin /je/ merkki.


title: Є

text: Є ei sisälly KOI8-R-merkistöön vaan ainoastaan KOI8-U-merkistöön.


title: Ѕ

text: Ѕ on kyrillinen kirjain. Se sisältyy makedonian aakkosiin. Latinalaisten aakkosten S-kirjain on samannäköinen, mutta äännearvoltaan erilainen.


title: Ѕ

text: Ѕ on makedoniassa soinnillisen alveolaarisen affrikaatan /ʣ/ merkki.


title: Ionimoottori

text: Ionimoottori on avaruusaluksiin tarkoitettu moottori, joka kiihdyttää ioneja aluksen työntövoiman lähteeksi. Ionien massa on pieni ja sähkövaraus suhteellisen korkea, joten ne voidaan kiihdyttää suuriin nopeuksiin ja saada näin polttoaineelle korkea ominaisimpulssi. Moottorilla saadaan aikaan pitkiä hitaita kiihdytyksiä. Samasta polttoaineesta saadaan ionimoottorilla jopa kymmenkertainen hyöty kemiallisiin raketteihin verrattuna, mutta hetkittäinen teho jää vaatimattomaksi.


title: Ionimoottori

text: Ionimoottoreita on kehitetty lukuisia eri tyyppejä, mutta vain joitain on käytetty käytännössä. Ionimoottoria on käytetty avaruusluotaimissa SMART-1 (ESA), Deep Space 1 (NASA) ja Hayabusa (JAXA) sekä 27. syyskuuta 2007 laukaistussa Dawn-luotaimessa. Maata kiertävällä matalalla kiertoradalla ollut GOCE-painovoimaluotain pystyi olemaan radallaan ionimoottorin avulla, joka kiihdytti ksenon-ionit 40 000 m/s nopeuteen.


title: Ionimoottori

text: SMART-1 käyttää Hallin ilmiöön perustuvaa moottoria, joka käyttää pakoaineenaan ksenonia, joka ionisoidaan tasavirtaplasmapurkauksella. Sähkökenttä kiihdyttää ionit 15 000 m/s nopeuteen.


title: Ionimoottori

text: Deep Space 1 käyttää NASAn NSTAR-moottoria, joka on elektrostaattinen ionimoottori. Pakoaineen atomeja kuumennetaan ja pommitetaan elektroneilla elektronitykistä, mikä ionisoi polttoaineen. Ionit kiihdytetään sähköstaattisesti. Myös NSTAR käyttää pakoaineena ksenonia, kehityksen alkuvaiheissa kokeiltiin myös elohopean ja cesiumin käyttöä.


title: John Allen Muhammad

text: John Allen Muhammad (aik. John Allen Williams, 31. joulukuuta 1960 – 10. marraskuuta 2009) oli yhdysvaltalainen sarjamurhaaja. Hän ampui autonsa tavaratilaan tehdystä aukosta ainakin kymmenen satunnaista uhria kolmen viikon aikana lokakuussa 2002. Sala-ampumista kutsutaan nimellä Beltwayn ampumistapaukset.


title: John Allen Muhammad

text: John Allen Muhammad ja hänen alaikäinen suojattinsa ja rikoskumppaninsa Lee Boyd Malvo pidätettiin 24. lokakuuta 2002 kansalaisvihjeen perusteella. Oikeudenkäynti alkoi lokakuussa 2003 ja hänet todettiin seuraavassa kuussa syylliseksi. Hänet tuomittiin kuolemaan 9. maaliskuuta 2004. Korkeimman oikeuden hylättyä armonanomuksen John Allen Muhammad teloitettiin myrkkyruiskeella 10. marraskuuta 2009 Greensvillen rangaistuslaitoksessa Jarrattissa Virginiassa.


title: John Allen Muhammad

text: Muhammad oli Persianlahden sodan veteraani. Hän vaihtoi syntymänimensä John Allen Williamsista Muhammadiksi vuonna 2001. Hän oli Nation of Islamin jäsen.


title: John Allen Muhammad

text: Ystävien mukaan Muhammad avusti Louis Farrakhanin ”Miljoonan miehen marssin” turvajärjestelyissä 1995, mutta Farrakhan on julkisesti sanoutunut irti Muhammadin toimista.


title: John Allen Muhammad

text: Muhammad oli eronnut kahdesti, ja hänellä oli voimassa oleva lähestymiskielto entiseltä vaimoltaan. Hänet oli pidätetty lähestymiskiellon rikkomisesta aseistettuna.


title: И

text: И on kyrillinen kirjain. Se sisältyy bulgarian, jakuutin, makedonian, marin, serbian, ukrainan ja venäjän aakkosiin. Kirjain И on johdettu kreikan eeta (Η η) -kirjaimesta. 1400-luvulle asti kyrillinen ⟨И⟩ oli muodoltaan ⟨H⟩. Myöhemmin keskiviivaa kierrettiin vastapäivään, jolloin kirjain sai sen nykyisen, N-kirjaimen peilikuvaa muistuttavan muodon.


title: И

text: И ääntyy tavallisesti laveana suppeana tiukkana etuvokaalina /i/ tai laveana suppeana höllänä etuvokaalina /ɪ/. Sen äännearvo on bulgariassa /i/, makedoniassa /i/, marissa /i/, serbiassa /i/, ukrainassa /ɪ/ ja venäjässä /i/. Valkovenäjässä äännettä /ɪ/ merkitään kirjaimella ы ja äännettä /i/ kirjaimella і. Ukrainassa äännettä /i/ merkitään kirjaimella і.


title: Arthur Shawcross

text: Arthur John Shawcross (6. kesäkuuta 1945 – 10. marraskuuta 2008) oli yhdysvaltalainen sarjamurhaaja, joka tunnettiin myös Genesee-joen tappajana. Valtaosan uhreistaan hän surmasi päästyään ehdonalaiseen, kun hänen kahden lapsen taposta saamaansa tuomiota oli jäljellä vielä kymmenen vuotta. Tämä herätti runsaasti kritiikkiä oikeuslaitosta kohtaan.


title: Arthur Shawcross

text: Shawcross syntyi Mainessa, mutta perhe muutti New Yorkin Watertowniin hänen ollessaan vielä lapsi. Shawcross lopetti koulun yhdeksännellä luokalla ja liittyi armeijaan ollessaan 19-vuotias. Hän taisteli Vietnamin sodassa ja väitti myöhemmin tappaneensa ja syöneensä kaksi nuorta vietnamilaistyttöä. Näitä väitteitä ei ole koskaan pystytty todistamaan. Shawcross kertoi vankilassa antamassaan haastattelussa kärsiessään viimeiseksi jäänyttä vankeusrangaistustaan, siepanneensa kaksi tyttöä, sitoneen toisen kiinni puuhun ja tappaneen ensin toisen, jonka irti leikattua jalkaa Shawcross alkoi syödä vielä elävän tytön nähden. Shawcross kertoi tytön olleen aivan hiljaa mutta virtsasi katsoessaan alleen.


title: Arthur Shawcross

text: Shawcross on kertonut haastattelussa, että häntä oli nuorena isketty lekalla päähän. Useat sarjamurhaajat ovat saaneet samankaltaisia päähän kohdistuneita iskuja, jotka ovat voineet olla syynä tietynlaisen aivovaurion syntymiseen ja persoonallisuuden muuttumiseen.


title: Arthur Shawcross

text: Shawcross meni neljästi naimisiin palattuaan siviiliin ja Watertowniin, mutta vaimot jättivät hänet joka kerta ennustamattoman ja väkivaltaisen käytöksen vuoksi. Toukokuussa 1972 Shawcross tappoi kymmenvuotiaan Jake Blaken. Hän houkutteli pojan metsikköön, kävi tämän kimppuun ja kuristi pojan. Neljä kuukautta myöhemmin hän raiskasi ja tappoi kahdeksanvuotiaan Karen Ann Hillin. Shawcross pidätettiin, ja hän tunnusti molemmat rikokset, mutta sai neuvoteltua tuomiostaan armeliaan. Hän tunnusti Karen Ann Hillin surman tappona ensimmäisen asteen murhan sijaan ja Jake Blakea koskeneesta murhasyytteestä luovuttiin. Todisteiden puuttuessa syyttäjä myöntyi, ja Shawcross sai 25 vuoden tuomion.


title: Arthur Shawcross

text: Shawcross kärsi tuomiostaan 15 vuotta ja pääsi ehdonalaiseen maaliskuussa 1987. Paluu siviilielämään ei ollut helppo, sillä hänet ajettiin pois asuinalueilta ja erotettiin työpaikoista heti, kun naapurit ja työnantajat saivat tietää hänen tuomiostaan. Lopulta hän asettui asumaan Rochesteriin Clara-nimisen naisen kanssa.


title: Arthur Shawcross

text: Maaliskuussa 1988 Shawcross alkoi tappaa asuinalueensa prostituoituja. Yksitoista ihmistä kuoli ennen kuin hänet saatiin kiinni. Uhrit olivat:


title: Arthur Shawcross

text: Uhrit oli tavallisesti kuristettu ja hakattu kuoliaaksi, ja heitä oli silvottu. Useimmat löytyivät läheisestä Genesee-joesta. Kaikki uhrit tapettiin Monroen piirikunnassa lukuun ottamatta Elizabeth Gibsonia, jonka Shawcross surmasi viereisessä Waynen piirikunnassa.


title: Arthur Shawcross

text: Kun viimeisen uhrin ruumis löytyi tammikuussa 1990, päätti poliisi olla siirtämättä sitä ja aloitti alueen tarkkailun. Psykologisen profiilin mukaan tappaja palaisi todennäköisesti tekopaikalle.


title: Arthur Shawcross

text: Shawcross oli monelle prostituoidulle ennestään tuttu, ja he tunsivat hänet nimellä "Mitch". Shawcross oli ostanut takin jonka selässä luki Mitch, ja sai siitä peitenimensä.